Permainan penembak taktikal VALORANT sentiasa menerima penambahbaikan serta kandungan baru. Baru-baru ini, kita menerima watak atau Agent baru iaitu Neon, seorang watak berperanan Duelist yang pantas. Dengan penambahan Neon serta beberapa perubahan kita dapat lihat bahawa permainan serba sedikit berubah metanya.
Ini beberapa watak yang sudah tidak meta dalam VALORANT.
Omen

Omen salah satu watak paling penting untuk dimainkan oleh sebuah pasukan. Ini kerana keupayaan ‘smoke‘ nya yang hampir tiada had jarak serta keupayaan blind yang baik. Keupayaan Ultimatenya juga baik untuk bermain di sekitar peta.
Namun, nilai keupayaan beliau diganti oleh Astra di mana Astra lebih fleksibel dengan asapnya serta beberapa pantas waktu diperlukan antara penggunaan asap. Omen memerlukan lebih kurang 40 saat, manakala Astra tidak mengambil masa lama, bawah 10 saat.
Daripada kadar pilihan tertinggi pada acara kompetitif hingga kini antara yang terendah, Omen kini mungkin sudah tiada tetapi beliau tidak dilupakan.
Agent yang lebih baik: Astra. Keupayaan beliau serta cooldown yang pantas menjadikan beliau Controller yang lebih bernilai dalam mana-mana perlawanan. Ultimatenya, Cosmic Divide, berguna untuk pusingan yang memerlukan laluan selamat dari setempat ke setempat.
Brimstone

Seorang lagi Agent berperanan Controller, beliau juga mengutamakan permainan asap disekitar peta. Kelebihan Stim Beacon beliau juga tidak memberi impak yang besar kepada permainan. Tetapi, kelebihan beliau bergantung kepada kelebihan Ultimatenya, Orbital Strike.
Namun, Astra dan Viper lebih bernilai dari segi utiliti mereka. Jadi, penggunaan Brimstone dalam ruang kompetitif berkurang hari demi hari.
Agent yang lebih baik: Sekali lagi, Astra. Brimstone dan Astra mempunyai tempoh halangan asap paling lama dalam permainan. Tetapi asap Brimstone terhad kepada tiga sahaja, manakala asap Astra bergantung kepada cooldown serta bintang yang masih tinggal.
Yoru

Antara watak Duelist yang paling sukar digunakan tapi beliau juga watak yang paling kurang digunakan dalam permainan ini.
Set keupayaannya amat terhad dalam apa-apa situasi, malah ia juga mudah untuk ditentang. Keupayaan Blindside juga tidak boleh diharapkan kerana lantunan yang agak sukar untuk diagak lalu membutakan seluruh pasukan sendiri.
Tetapi gabungan keupayaan E serta Ultimatenya adalah gabungan yang kuat jika dapat dipakai, tetapi ia tidak mampu memberi nilai yang sama berbanding watak lain dalam permainan.
Di sini kita dapat lihat bahawa Yoru amat sesuai sebagai Agent solo kerana keupayaannya yang kurang berkesan untuk bermain sebagai sebuah pasukan.
Agent yang lebih baik: Untuk Agent pantas, penulis menyarankan Jett atau Neon. Ini kerana set kebolehan Neon dapat membantu ahli pasukan menembusi tapak Spike dgn mudah berbanding Yoru. Jett juga berguna dalam aspek membawa nilai kepada pasukan dengan asap Cloudburst serta lebih fleksibel dari segi pergerakan.
Ini beberapa saranan untuk anda memperbaiki pilihan watak anda di VALORANT. Apakah lagi Agent yang sudah lama anda tidak nampak dalam sebuah perlawanan VALORANT.


Kaja tak dinafikan menjadi hero roamer atau Jungler yang sangat mengjengkelkan sekarang dalam MLBB.
Dalam patch yang dikeluarkan bulan ini, Kaja menerima buff yang agak ketara dari efek pasif dan juga kuasa pertama. Walaupun kuasa kedua dan ulti dilemahkan sedikit, namun Kaja tetap menjadi hero yang boleh mengganggu kerana kuasa pertama dengan cooldown singkat.

Seperti yang boleh dilihat, dia mempunyai efek pasif baru yang mengurangkan pergerakan dan serangan sebanyak 8% untuk empat saat. Efek ini stack sehingga empat kali.
Selain itu, dia juga menerima peningkatan atribut yang agak ketara. Dia juga boleh menambah nyawa dengan kuasa pertama sebanyak 100-200 HP dan cooldown dikurangkan dari 7-5 saat ke 6.5-4.5 saat.

Pemain roamer RRQ, Vynnn mengatakan Kaja termasuk dalam META tapi lemah lawan Khufra. Dengan adanya hero ini, Kaja sukar untuk melakukan ambush terhadap musuh.
Ini kerana Khufra mempunyai Bouncing Ball yang menghalang Kaja untuk dash atau flicker ke arah marskman atau Jungler.
Khufra juga boleh pegun Kaja ke dinding menggunakan Tyrant’s Rage.


Pokemon Unite adalah permainan MOBA yang menerima sokongan rentas platform di mana pemain Nintendo Switch boleh bermain bersama pemain di peranti Android dan iOS. Melalui sokongan ini juga, pemain boleh memindahkan data daripada Switch ke peranti mudah alin yang lain.
Perlu diingatkan, pemain yang pertama kali membuka Pokemon Unite di peranti baru, pastikan anda segera daftar masuk akaun Nintendo atau Pokemon Trainer Club sedia ada untuk dipautkan dengan data yang tersimpan. Ini adalah untuk mengelakkan pembikinan akaun baru di peranti baru.
Memindahkan data daripada Switch ke peranti mudah alih

Pertama sekali, kenal pasti akaun Nintendo atau Pokemon Trainer Club yang dipautkan dengan Nintendo Switch.
Kemudian, mulakan Pokemon Unite di peranti yang ada mahukan.
Ketika di skrin daftar masuk, perhatikan pilihan daftar masuk.
Pilih daftar masuk menggunakan akaun Nintendo atau Pokemon Trainer Club yang sama dengan Nintendo Switch anda.
Apabila selesai, anda kini bermain menggunakan data yang sama di kedua peranti secara silang-hubung.

Memindahkan di antara peranti mudah alih

Untuk peranti mudah alih, anda perlu memautkan satu daripada 4 akaun untuk silang platfrom.
Untuk ini, anda hanya perlu ke Tetapan, dan ke bahagian Daftar Masuk Akaun. Anda perlu hubungkan daripada akaun:

Nintendo
Pokemon Trainer Club
Google
Facebook
Apple

Apabila sudah dipautkan, muat turun aplikasi Pokemon Unite di peranti Android atau iOS  yang anda mahu pautkan. Selebihnya, proses adalah sama seperti antara Switch dan peranti mudah alih.

Sumber: GamingonPhone


Daripada kosmetik masa terhad dan pas bermusim, pembelian dalam permainan sekali-sekala boleh menambah jumlah perbelanjaan anda di VALORANT dengan cepat dan sebelum anda sedar bahawa anda sudah membelanjakan banyak wang untuk permainan itu.
Sesetengah pakej kosmetik boleh mencecah harga sehingga RM400 dan jika anda tidak memberi perhatian, anda mungkin membelanjakan lebih banyak wang daripada yang anda mahukan.
Jika anda ingin mengurus perbelanjaan anda dan menyemak jumlah wang yang anda belanjakan untuk VALORANT, Riot Games membolehkan anda menyemak semua transaksi sebelumnya pada ID anda. Laman web sokongan Riot Games membolehkan anda menyemak tarikh dan jumlah semua urus niaga terdahulu dan juga mengemukakan permintaan pulangan wang.
Berikut ialah panduan ringkas tentang kaedah menyemak jumlah wang yang anda belanjakan untuk VALORANT.
Kaedah Semakan

Pergi ke laman bantuan rasmi Riot di sini.
Log masuk ke akaun anda
Tekan ‘Get My Purchase History’

Selepas log masuk, anda akan dapat melihat semua pembelian anda yang lalu, termasuk pembelian dengan VALORANT Points dan Radianite anda. Segala-galanya dari tarikh, masa dan kos akan dinyatakan.

Alat ini sangat mudah jika anda ingin memantau perbelanjaan dalam permainan anda untuk transaksi mikro. Jika anda melihat transaksi yang tidak sesuai, anda boleh menghubungi sokongan Riot Games.
Kaedah Pemulangan Wang
Jika anda tersilap beli atau tidak berpuas hati, anda boleh memohon untuk pulangan wang untuk mana-mana pembelian terbaru anda:

Pergi ke halaman pulangan wang Riot Games dan log masuk
Klik pada My Order History
Pilih item yang layak
Klik pada ‘Refund’

Lancarkan semula permainan anda dan VALORANT Points anda sepatutnya dikembalikan ke akaun anda. Dalam sesetengah kes, item yang dibeli mungkin tidak dipaparkan dalam sejarah pembelian anda dan dalam kes ini anda perlu menunggu beberapa minit.
Ini antara item yang boleh dipulangkan VALORANT Points

Riot Games memang boleh mengembalikan wang sebenar anda tetapi hanya dalam beberapa situasi. Anda mungkin pernah membeli RP atau VP dalam VALORANT atau kandungan dalam permainan dengan wang sebenar. Anda boleh meminta pulangan wang dalam senario berikut:

Jika anda membeli VP/RP tanpa membelanjakan mana-mana VP/RP
Mempunyai kandungan yang boleh dipulangkan wang tetapi belum pernah digunapakai

Anda boleh meminta pulangan wang daripada Player Support dalam tempoh 14 hari pertama pembelian dan menerima bayaran balik terus ke kaedah pembayaran anda.
Sumber rujukan: Riot Games


Seperti yang peminat tahu, pelbagai isu yang timbul sebelum kejohanan terbesar Dota 2 di dunia, The International 10, berlangsung. Antaranya, beberapa pemain Dota 2 dijangkiti wabak COVID-19 termasuk seorang pemain Malaysia. Acara langsung juga dibatalkan saat terakhir, dan tiket peminat perlu dipulangkan semula. Para pemain juga menghadapi masalah di bilik latihan masing-masing. Namun, pemain tetap bertahan dan TI10 pun kini bakal bermula.
Peminat boleh menonton kejohanan TI10 di beberapa lokasi atas talian seperti di bawah.
Twitch
Saluran Dota 2 rasmi di Twitch akan menampilkan panel dan wawancara antara permainan dan anda juga dapat melihat semua braket dan keputusan perlawanan di dalam aplikasi Dota 2.
Tab kejohanan  permainan membolehkan pemain mengikuti perkembangan TI10 tanpa spoiler.
Pemain juga akan mempunyai pilihan untuk menonton permainan terus dari aplikasi permainan Dota 2 dan mereka juga dapat mendengar pengulas juga. Sekiranya anda memilih untuk menonton TI10 di dalam Dota 2, anda tidak akan dapat melihat wawancara atau karya-karya lain yang menyeronokkan kerana ia hanya ditayangkan di Twitch, atau saluran seterusnya iaitu…
YouTube
Dengan saluran rasmi Dota 2 YouTube, anda boleh menonton perlawanan-perlawanan yang lepas.
Ini berguna jika anda terlepas sesuatu perlawanan atau ingin melihat semula saat-saat getir dalam mana-mana perlawanan. Valve juga menambah semua wawancara dan selingan ke saluran YouTube juga yang bermaksud anda boleh mengikuti perkembangan TI10 walaupun anda terlepas beberapa hari pertama.
Ulasan Bahasa Malaysia
Bagi peminat tegar di Malaysia, jangan risau! Terdapat juga ulasan perlawanan dalam Bahasa Malaysia oleh ikon-ikon terkenal e-sukan tanahair!

Anda boleh menonton siaran ini melalui laman E-Sukan di Facebook.
TI10 bermula pada 7 Oktober dan akan berlangsung selama 10 hari, yang diakhiri dengan pusingan akhir pada 17 Oktober.


Mobile Legends: Bang Bang (MLBB) mempunyai barisan hero yang hebat dan unik. Tapi seperti permainan MOBA lain, peredaran masa dan patch berbeza membuatkan hero ini kurang atau tidak lagi relevan dimainkan dalam meta sekarang.
Penulis banyak kali bermain mod Ranked dan kebanyakan hero dipilih adalah sama kerana mereka sangat sesuai dengan meta terkini. Bolehkah kita mencuba hero off-meta di rank? Semestinya. Tapi adakah mereka cukup kuat untuk menyaingi lambakan hero overpowered (OP) yang ada sekarang? Semestinya tidak.
Di sini penulis senaraikan 10 hero yang secara peribadinya penulis rasa wajar diberikan revamp (ditukar kuasanya) untuk mencapai standard terkini:

1. Roger

Sang serigala ini adalah raja kepada perlawanan satu lawan satu. Bagilah sesiapa saja berlawan dengannya pasti akan tewas pada early atau mid game. Tapi kini, hero seperti Masha, Ling dan Harith yang mempunyai mobility tinggi mudah sekali untuk tewaskan Roger.
Bukan itu saja, Roger memerlukan immunity untuk serang secara berterusan bermakna jika dia berlawan hero dengan kuasa crowd control yang banyak, agak begitu sukar untuk Roger. Satu lagi form sebagai marksman juga tidak begitu kuat impaknya dalam perlawanan.
Jadi sekarang ini, Roger perlukan revamp untuk terus kekal relevan.

2. Karina

Dahulu, Karina sangatlah kuat kerana damage begitu tinggi. Tapi selepas menerima nerf dan banyak hero yang tinggi mobility dihasilkan, Karina boleh dikatakan pilihan terakhir dalam senarai assassin-mage. Malah jika diberi pilihan, mereka akan mengambil Gusion kerana faktor mobility dan burst damage.
Jika berdepan dengan hero crowd control tinggi, Karina susah untuk menyinar sekali gus memerlukan revamp.

3. Saber

Assassin yang juga seorang cyborg ini mempunyai kuasa sangat hebat untuk kunci marksman atau hero musuh yang paling berbahaya.
Ultinya sangat berguna kerana daya serangan tinggi. Tapi kuasanya yang lain agak kurang impak untuk menjatuhkan pihak musuh sekarang.

4. Yi Sun-Shin

Hero marksman ini mempunyai kuasa unik boleh menaiki kura-kura terbang untuk bergerak laju. Ultinya pula berguna untuk serang kesemua musuh dalam peta.
Tapi popularitinya menjunam berbanding MM lain. Tengok saja dalam mod klasik mahupun rank, hampir tidak ada seorang pun yang menggunakannya.

5. Balmond

Hero separuh tank separuh fighter ini memang kuat tapi kuasanya kurang crowd control. Untuk bermain tank, seharusnya mempunyai satu kuasa CC yang berguna untuk mengawal musuh tapi Balmond tak mempunyai kelebihan ini.
Walaupun ultinya kuat dan cepat tapi tidak ramai yang menggunakan hero ini. Balmond sama seperti Hilda yang juga fighter-tank tapi ramai keliru untuk memanfaatkan kuasa mereka mengikut peranan ditetapkan ini.

6. Harley

Hero ini juga sangat kuat untuk kunci seorang marksman musuh dengan ultinya yang lebih kuat bergantung kepada serangan dikenakan terhadap musuh. Bagaimanapun, jika hero lawan dijaga oleh tank seperti Lolita dan Baxia, Harley boleh dikatakan agak useless dan tidak memberi impak dalam perlawanan.
Jika kuasanya ditambah dengan keupayaan untuk silence atau lebih mirip dengan Leblanc dari LOL, mungkin dia akan lebih bermanfaat dalam perlawanan.

7. Argus

Ketika awal-awal hero ini keluar, ramai yang mengatakan dia owerpowered kerana ultinya yang boleh melambatkan kematian dan menambahkan nyawa (seperti Abaddon dalam Dota 2).
Tapi Argus mempunyai kelemahan kerana musuh mudah untuk kite (mengacah dengan serang dan lari).

8. Estes

Hero pembantu ini sangat berguna jika bermain mod klasik… tapi dalam rank, jarang yang dapat memanfaatkan kekuatan hero ini kerana meta sekarang yang lebih kepada burst damage.
Jadi kuasa penyembuhannya tidaklah begitu berguna apabila berdepan mage seperti Gusion, Gord ataupun Harith.

9. Hilda

Hilda mungkin antara hero yang cukup laju bergerak dalam peta sebelum kedatangan Ling dan Carmilla.
Kuasa unik untuk heal apabila berada dalam semak membuatkan Hilda sebagai fighter yang ditakuti suatu ketika dulu. Tapi sekarang lebih banyak fighter yang lebih bermanfaat dalam teamfight contohnya Leomord, Dyrroth dan Badang.

10. Zilong

Hero ini mempunyai kelebihan untuk split-push dan boleh melarikan diri pada bila-bila masa. Tapi kelemahan Zilong sangat ketara di sini; kuasanya kurang impak dalam perlawanan dan jika dia split-push, pasukannya akan kekuarangan seorang damage-dealer.
Zilong biasanya akan dimainkan di rank rendah atau klasik apabila seseorang itu baru saja berjinak-jinak dalam MLBB.
——-
Jadi inilah hero-hero yang penulis rasa wajar diberikan revamp. Natalia dan Freya pula akan menerima revamp dan kini diuji di advanced server.
Ikuti kami di Facebook dan Instagram.
Saksikan kami di YouTube.


Sebelum ini penulis kumpulkan gamers yang menyahut cabaran #10yearchallenge. Untuk artikel kali ini, jom tengok bagaimana perubahan karakter dalam permainan video dari 10 tahun dulu pula. Macam mana perubahan grafik mereka dalam jangka masa satu dekad ini?

Sonic – Nampaknya karakter ikonik sepanjang zaman ini mungkin akan menerima feature film pertamanya bagi tahun ini.

Kratos – Kini pembunuh dewa-dewa ini bergelar bapa. Kratos mempunyai tanggungjawab berat menjadi seorang yang bertanggungjawab kepada Atreus dan beliau mempelajari bagaimana empati dapat menewaskan kejahatan tanpa keganasan semata-mata.

Sora – Bagaimana dari budak kecil, sekarang menjadi pemegang senjata keramat Keyblade. Tak sabar nak tengok pembaharuan dibawakan Sora dalam Kingdom Hearts III.

Tak sampai 10 tahun apabila Dante tiba-tiba berambut pendek dan try to act cool dalam DmC: Devil May Cry. Dante disebut-sebut peminat kerana terlaly try hard dan kemudian sekarang dalam Devil May Cry 5, beliau kembali kepada wajah klasik. Mungkin Devil May Cry 5 akan membawakan pembaharuan lebih baik bagi Dante.

Spiderman menampakkan perubahan paling ketara antara kesemua karakter. Visual 4K sangat memainkan peranan dalam perubahan ini. Dan syabas kepada Insomniac Games yang memberikan kita peluang menyaksikan Spidey melayang di bandaraya New York. Pastinya Spider-Man akan kelihatan lebih hebat pada permainan baru di konsol generasi seterusnya nanti.

Cullen Rutherford (dari kiri: Dragon Age Origins (2009) & Dragon Age Inquisition (2014). Beliau adalah Fereldan Templar dan bertindak sebagai penasihat militari dalam Dragon Age: Inquisition. Beliau juga adalah pilihan untuk menjalinkan hubungan romantik bagi Human dan Elf inquisitor. Handsome!

Pernah ke Pikachu berbulu eh? Yang penulis tahu, dia berwarna kuning dan selalu menemani Ash ke mana sahaja. Kali ini, Pikachu bukan saja ala-ala detektif tapi juga mempunyai suara Ryan Reynolds dan ia berbulu! Nantikan filem pertama Pokemon ikonik ini di pawagam pada Mei 2019.

Nathan Drake nampak lagi matang seperti lelaki pertengahan 40-an. Perjalanannya sebagai pencari harta karun tak pernah lenyap malah penuh dengan dugaan lebih besar pada setiap entri baru.

Lara Croft Tomb Raider mempunyai pertukaran visual agak ketara juga selain Spider-Man. Dari visual yang 2D kini menampakkan kesemua ekspresi. Dan dengan keluarnya Shadow of the Tomb Raider, peminat dijanjikan dengan pengalaman meneroka makam-makan yang lebih epik berbanding dulu.

Contra takkan pernah luput dalam ingatan sejak dikeluarkan di Nintendo Entertainment System (NES) pada 1987. Sekarang, ia menerima pembaharuan dari Garena. Dengan adanya platform di peranti pintar, korang boleh cuba permainan ini sekarang! baca REVIU kami.
Kalau korang ada terfikir karakter lain, boleh suarakan di ruangan komen! Jangan lupa ikuti MyGameOn di Facebook dan YouTube untuk berita gaming terkini!


Pertarungan sengit berlangsung hari ini menyaksikan 16 pasukan terbaik PlayerUnknown’s Battlegrounds mudah alih (PUBG Mobile) bertarung untuk mendapatkan slot masing-masing ke Liga Profesional PUBG Mobile (PMPL) Malaysia & Singapura 2020.
Dalam 8 peta dimainkan, Ned Brotherhood adalah pasukan paling cemerlang. Meskipun hanya memperoleh 1 Winner Winner Chicken Dinner (WWCD), mereka memperoleh keseluruhan 184 mata, diikuti oleh Resurgence (176 mata) dan Xpert MY (153 mata) masing-masing dengan dua WWCD.
Di tangga keempat hingga keenam belas, pasukan-pasukan lain hanya memperoleh satu WWCD maksimum.

Sementara itu, empat pasukan Singapura sudah pun ditemukan semalam menerusi pusingan kelayakan.

Mereka adalah Impunity Kage, Steel Heart Esports, Divinity Esports dan Team H20.
Sebanyak RM613,000 hadiah terkumpul menjadi rebutan pasukan-pasukan ini.
Bagi tiga pasukan terbaik untuk musim liga, mereka akan mewakili negara ke PMPL SEA Finals 2020 pula.
Info lanjut di http://pmpl2020.com/PMPL/Home
Ikuti kami di Facebook dan Instagram.
Saksikan kami di YouTube.


Yang masih bermain Pokemon Go, Niantic ada keluarkan 23 pokemon baru kepada korang. Beberapa Pokemon di rantau Hoenn kini boleh didapati dalam permainan ini!
Ini senarai yang Pokemon yang boleh dicari:

Whismur
Loudred
Exploud
Aron
Lairon
Aggron
Numel
Camerupt
Trapinch
Vibrava
Flygon
Cacnea
Cacturne
Lunatone
Solrock

Sementara itu, 8 lagi Pokemon perlu dijumpai sendiri oleh pemain. Bagi peminat tegar Pokemon Go, ini lah masanya untuk korang mula mencari Pokemon generasi baru!


Main game bukan sekadar suka-suka. Secara tak langsung banyak manfaat yang kita dapat meluangkan masa untuk permainan video.
Ini dia empat sebab kenapa permainan video menjadi hobi ramai orang terutamanya gamers yang tegar dan gemar berinteraksi secara dalam talian.

1. Boleh tambah kenalan baru

Musim COVID-19 ini, ramai yang memilih untuk berada di rumah. Bagi gamers, semestinya mereka memanfaatkan masa ini dengan bermain game seperti Among Us, Genshin Impact, permainan di PC, konsol dan sebagainya.
Tidak perlu dinafikan lagi, salah satu kebaikan bermain permainan video adalah menambah kenalan baru. Ramai kenalan maya yang akan anda jumpa. Bagi penulis, kenalan ini juga boleh menjadi rakan yang baik dan rapat. Buktinya, permainan seperti Ragnarok Mobile terutamanya menitikberatkan pemain yang perlu aktif berada dalam kumpulan. Mereka bukan saja berkongsi maklumat di Whatsapp atau Discord tapi juga membuat gathering untuk mengeratkan silaturrahim.

2. Bermain secara kompetitif boleh tingkat kemahiran dalam permainan

Bagi anda yang suka bermain permainan video yang kompetitif di mana-mana platform, ia secara tidak langsung menggalakkan anda untuk menjadi yang lebih baik dalam permainan dan memperbaiki kekurangan.
Sebagai contoh, sebelum menyertai pertandingan e-sukan walau sekecil mana pun memerlukan anda mengatur strategi, membuat latihan dan yang paling penting perlu serasi bersama kawan seperjuangan. Ini secara tidak langsung bantu anda untuk lebih bertoleransi, memahami kawan-kawan dan banyak lagi.
Bayangkan selain bertambah baik dalam game, anda juga akan belajar kemahiran berinteraksi dan sukar untuk menyerah kalah sebelum bergelar juara. Ini semua hanya boleh didapati melalui pengalaman.

3. Permainan video boleh tingkatkan kemahiran bersosial

Kebanyakkan orang fikir bermain permainan video membuatkan seseorang tidak bergaul atau dipanggil sebagai anti-sosial kerana anda lebih suka duduk di rumah berbanding keluar bergaul-gaul dengan orang luar.
Sebaliknya, main game online atau game sosial sebenarnya membuatkan pemain lebih senang bersosial dengan orang lain.
Pada tahun 2009, kajian melihatkan perbandingan antara pelajar sekolah Singapura, kanak-kanak Jepun dan pelajar kolej Amerika Syarikat dan dapatan kajian menunjukkan game sosial dan online melahirkan individu ramah-tamah.

4. Permainan video boleh mengurangkan tekanan perasaan

Walaupun ketagihan video game diklasifikasikan sebagai satu penyakit mental, bermain video game sebenarnya boleh dijadikan sebagai satu penawar stres jauh lebih efektif berbanding sesi kaunseling biasa.
Pada tahun 2012, penyelidik di New Zealand menjalankan kajian melibatkan 168 remaja kira-kira berusia 15 tahun yang mana separuh daripada mereka diasingkan untuk menerima sesi kaunseling manakala separuh lagi main game fantasi SPARX yang membolehkan mereka untuk reka avatar tersendiri untuk “mengeluarkan pemikiran negatif”.
Setiap tahap dalam game itu mengajar pemain tentang fakta asas tentang kemurungan, strategi untuk menangani tekanan dan teknik mencari ketenangan.
Dapatan kajian SPARX juga sangat menggalakkan. Kira-kira 44% pemain SPARX sembuh dari kemurungan berbanding hanya 26% daripada mereka yang sembuh melalui sesi kaunseling.
——-
Haa untuk anda yang suka main game dan buat pembelian,  jom guna aplikasi Celcom Life dan menangi Perodua Myvi serta banyak lagi hadiah menarik!

Inilah peluang untuk anda menang besar! Anda hanya perlu muat turun dan gunakan aplikasi Celcom Life. Tambah nilai, bayar bil, beli Add-Ons, pas dan lain-lain di Celcom Life ataupun daftar untuk pelan baru menerusi Celcom Online Shop.
Download aplikasi Celcom Life dekat link ini! Android, iOS, App Gallery
Lebih banyak transaksi dibuat di aplikasi ini, maka lebih tinggi peluang untuk menang. Hadiah menarik menanti:

Hadiah utama – Perodua Myvi (1 unit)
Honda BeAT Scooters (3 unit)
Samsung Galaxy S20+ (3 unit),
Apple AirPods (5 unit)
1 tahun pengabaian bil pascabayar (15 unit)
Penginapan di hotel – 3 hari 2 malam (10 unit)
Baucar RM10 Touch ‘n Go (1800 unit)
Baucar RM5 Touch ‘n Go (4500 unit)

Celcom Life membolehkan anda membuat pelbagai transaksi dengan mudah, cepat dan yang penting, sepanjang hari!
Peraduan ini akan berakhir pada 31 Disember 2020. Jangan lepaskan peluang!
Untuk info lanjut, anda boleh layari laman sesawang Celcom.
Imej: Forbes


Terdapat empat pemain Malaysia layak ke kejohanan dunia Dota 2, TI 10. Jom lihat video di bawah:


[KEMASKINI] NBA 2K19 tidak akan disertakan dalam Sukan SEA 2019
Di Sukan Asia 2018, esports hanyalah acara demonstrasi untuk menggilap bakat setiap negara ASEAN yang bertanding. Kali ini, esports dipertandingkan pula sebagai acara berpingat di Sukan SEA 2019 di Filipina bersama bolasepak dan sukan lain.
Sebelum ini kita tahu Mobile Legends adalah salah satu game yang didedahkan. Di pengakhiran tahun ini, empat lagi diumumkan menjadikan keseluruhan 5 dari 6 game dipertandingkan.
Sumber gambar: E-Sukan
Dota 2, Starcraft 2, Tekken 7, Mobile Legends: Bang Bang dan Arena of Valor sah dipertandingkan sebagai acara berpingat nanti sementara permainan video keenam masih lagi belum diputuskan. Penulis rasa ia mungkin adalah FPS tapi Counter Strike mungkin dah pun tak dikira kerana unsur keganasan dan terrorisme.
Sukan SEA 2019 akan berlangsung di beberapa bandar Filipina seperti Manila, Clark dan banyak lagi bermula 20 November hingga 11 Disember 2019. Hmm tak sabar nak tunggu permainan video keenam tu.
Sumber: Gamehubs


Menjelang tahun baru, mesti anda terfikir untuk menaik taraf phone sedia ada. Peranti pintar baru dikeluarkan di pasaran biasanya mahal dan anda perlu naik taraf dengan segera. Jadi apa anda perlu buat?
Janganlah risau sebab kami dah pilih enam peranti pintar dari 2019 di bawah harga RM1,500 dan masih mantap untuk mobile gaming!

HONOR 20

HONOR kebiasaannya menjadi jenama yang menawarkan peranti pintar menarik pada harga mampu milik. HONOR 20 tak kurang hebatnya untuk bermain game. Kami mencuba peranti ini dengan permainan popular seperti PUBG Mobile, Mobile Legends dan ia kekal pada 30 FPS pada sepanjang perlawanan di tetapan grafik paling tinggi.
Asphalt 9 adalah game yang menggunakan grafik cukup tinggi dan ia dimainkan dengan lancar pada kadar 30 FPS. Peranti ini juga hadir dengan sistem penyejukan juga! Ia selesa dipegang dan antaramuka (UI) juga kelihatan menarik di mata.
HONOR 20 menampilkan spesifikasi teknikal seperti cip pemprosesan Kirin 980, kapasiti bateri 3,750mAh berserta 6GB RAM dan 128GB storan dalaman. Peranti mampu milik ini dijual pada harga RM1,399. Jom baca ulasan penuh di SINI.

Xiaomi Mi 9T

Xiamo Mi 9T adalah antara pilihan terbaik untuk gaming bagi kategori peranti mid-range. MIUI untuk peranti ini sangat selesa digunakan bersama fungsi gestures tanpa ada masalah. Ia juga hadir dengan paparan 6.39 inci tanpa bezel yang menyokong FHD+.
Ia dapat dilaksanakan dengan mengalihkan kamera swafoto menjadi swafoto pop-up di bahagian atas peranti jadi anda boleh bermain game dengan lebih keluasan pada skrin.
Mi 9T menggunakan cip pemprosesan Snapdragon 730, 6GB RAM dan pilihan antara storan dalaman sebesar 64GB dan 128GB. Peranti ini juga boleh tahan lama dengan kapasiti bateri 4,000mAh berserta pengecasan pantas 18W. Gaming di peranti ini pun boleh tahan; sejam bermain game menggunakan hanya 12 peratus bateri.
Permainan seperti PUBG Mobile dan MLBB lancar pada 30 FPS dan Asphalt 9 boleh dimainkan pada kadar 28 dan 30 FPS untuk tetapan medium. Selain itu, peranti ini tidak mengalirkan haba.
Xiaomi Mi 9T dijual pada harga pasaran RM1,199. Jom baca ulasan penuh di SINI.

Samsung Galaxy A50s

Baru-baru ini, Samsung menaik taraf peranti pintar bajet dan mid-range dengan jayanya. Samsung Galaxy A50s dijual pada harga RM1,299 dan menyertakan paparan Infinity-U berukuran 6.4 inci yang sangat besar. Bagi yang tak tahu, paparan Infinity-U merujuk kepada notch berbentuk U di bahagian atas skrin.
Paparan bagi peranti Samsung sememangnya tidak mengecewakan dengan teknologi Super AMOLED yang terang dan skrin yang selesa pada pandangan mata. Walaupun ia bersaiz besar, ironinya ia ringan. Bermain game di peranti ini sama pengalamannya seperti di Nintendo Switch.
Kebanyakan game mencapai 30 FPS (termasuk Asphalt 9 di tetapan tertinggi) dan tidak mengalirkan haba langsung. Satu jam gaming hanya menolak sebanyak 10 peratus bateri.
Samsung Galaxy A50s hadir dengan spesifikasi teknikal seperti cip pemprosesan Exynos 9611, 6GB RAM dan storan dalaman 128GB.

Realme 5 Pro

Realme 5 Pro mempunyai senarai spesifikasi yang boleh tahan hebatnya. Ia menggunakan chipset Snapdragon 712 dan 8GB RAM + storan dalaman sebesar 128GB. Paparannya bersaiz 6.3 inci dan menggunakan skrin IPS LCD.
Permainan seperti PUBG Mobile dan MLBB boleh dimain dengan lancar pada kadar 30 FPS. Kalau untuk permainan yang memerlukan kuasa pemprosen dan grafik yang lebih tinggi seperti Asphalt 9 (di tetapan grafik tertinggi), anda tak akan dapat pengalaman yang memuaskan.
Kapasiti bateri 4035mAh yang terdapat dalam fon ini tidak akan mengecewakan anda. Kegunaan selama sejam hanya menggunakan 14 peratus bateri.
Kalau anda seorang pemain kompetitif dalam permainan MLBB dan PUBG Mobile, peranti ini sangat berbaloi kerana ia hanya berharga RM1,099. Anda boleh baca ulasan penuh Realme 5 Pro di sini.

Realme XT

Kalau anda sukan main game dan suka #aestetik, ini fon yang sesuai untuk anda. Realme XT mempunya spesifikasi yang lebih kurang sama dengan Realme 5 Pro tetapi ia besar sedikit dari segi saiz dan mempunyai penampilan yang lebih menawan.
Terdapat chipset Snapdragon 712, 8GB RAM dan storan dalaman 128GB. Ia mempunyai kapasiti bateri sebanyak 4,000mAh dan paparan bersaiz 6.4 inci, besar sedikit berbanding Realme 5 Pro. Kamera hadapan terletak pada waterdrop notch jadi ia tidak menggangu anda waktu bermain game.
Pengalaman bermain game di Realme XT tidak jauh beza berbanding dengan Realme 5 Pro. Cuma skrinnya yang lebih besar mewujudkan perspektif yang lebih luas. Ia juga lebih selesa untuk dipegang.
Kebanyakan permainan mudah alih boleh dimain dengan lancar pada kadar 30 FPS kecuali permainan yang memerlukan kuasa tinggi seperti Asphalt 9 (di tetapan grafik tertinggi). Fon ini juga tidak mengalami masalah suhu tinggi. Ia dijual pada harga RM1,399.

Vivo S1 Pro

Vivo S1 Pro juga merupakan salah satu fon yang mempunyai nilai #aestetik yang tinggi. Ia juga datang dengan spesifikasi yang cukup kuat untuk main beberapa permainan pada tetapan grafik rendah.
“Cukup kuat” di sini maksudnya fon ini mempunya chipset Snapdragon 665, 8GB RAM, dan storan dalaman 128GB. Mustahil untuk anda main Asphalt 9 dengan spesifikasi begini tetapi permainan seperti MLBB dan PUBG Mobile boleh dimain dengan lancar pada tetapan grafik rendah atau pertengahan. Anda boleh bermain permainan tersebut pada kadar 28 FPS.
Suhu fon ini meningkat sedikit bila bermain permainan tetapi baterinya boleh tahan bagus. Ia hanya menggunakan 13 peratus bateri dalam masa sejam.
Dengan harga RM1,199, Vivo S1 Pro merupakan pilihan yang memuaskan untuk permainan pada tahap asas.
Dengan itu, berakhirlah senarai enam peranti pintar terbaik bawah harga RM1,500. Kita masih berada pada fasa awal tahun 2020 jadi ambil peluang ini untuk naik taraf kebolehan mobile gaming anda!
Semua ujian dilakukan melalui 3DMark dan GameBench.
Untuk membaca artikel ini dalam versi Bahasa Inggeris, klik sini.


Datang saja Ramadan, gamers dah pun buat persiapan untuk kurangkan aktiviti bermain game dan memfokuskan kepada amalan sunat yang dianggap lagi berfaedah dan tidak membuang masa sehingga berjam-jam di siang hari.
Tapi dalam masa yang terluang, pastinya kita akan curi sedikit waktu untuk bermain game yang santai di telefon pintar. Mungkin sekadar 15 minit hingga 30 minit dah pun memadai. Apa game sesuai untuk korang sepanjang Ramadan ini?
Badland

Walaupun permainan ini sudah agak lama, tapi mekanismenya masih relevan hingga kini dan boleh dimainkan sehingga empat orang. Jadi inilah masanya korang main dengan member sementara tunggu berbuka!
Di tablet dengan paparan lebih luas, kawal bola hitam dan elak dari dilenyapkan mesin-mesin membunuh di sepanjang kembara. Permainan ini bukanlah perlumbaan tapi mengajar korang erti kesabaran dan kebijaksanaan mengatasi halangan.
Download di sini: IOS, Android
My Tamagotchi Forever

Dalam permainan Tamagotchi versi moden ini, sentiasa beri perhatian kepada haiwan digital ini termasuklah memandikan, memberi makan dan membasuh najisnya.
Selain beberapa permainan mini yang boleh dimainkan, Tamagotchi hadir dalam pelbagai jenis jadi korang taklah bosan menjaga hanya satu jenis haiwan digital saja. Korang juga perlu perhatikan pola pemakanannya kerana ia akan berevolusi mengikut jenis makanan diambil.
Teroka TamaTown dan ambil gambar Tamagotchi bersama taman permainan mereka untuk mendapatkan ganjaran.
Download di sini: IOS, Android
Candy Crush Saga

Rasanya tak perlu persoalkan lagi kenapa permainan mudah alih ini berada dalam kategori ini. Ia masih relevan, popular dan sesuai dimainkan lelaki dan perempuan.
Kalau korang tengah on the way balik rumah nak tunggu berbuka, mungkin boleh main game ini sementara menunggu tren tiba ke destinasi. Selain menguji minda, ia juga sesuai untuk ‘membuang’ masa korang dalam perjalanan pulang.
Download di sini: IOS, Android
Cytus II

Sekuel kepada permainan alunan bunyi daripada Rayark Games ini sememangnya popular dan patut ada dalam koleksi korang. Menerusi lima jenis runut bunyi, korang perlu bijak mengawal irama mengikut rentak.
Cytus II juga menampilkan soundtrack dan muzik yang berkualiti tinggi dari komposer seluruh dunia antaranya, Jepun, Amerika Syarikat dan Eropah. Permainan ini pastinya membuatkan korang terhibur mengikut rentak muzik dan menyelesaikan cabaran.
Download di sini: IOS, Android
Monument Valley 2

Kali ini, Monument Valley menyentuh elemen kekeluargaan dengan sekuel terbarunya. Dalam permainan ini korang perlu membantu ibu dan anaknya dalam kembara menerusi struktur magikal dan teka teki mengelirukan sambil korang mempelajari rahsia di sebalik Sacred Geometry.
Pastinya ia lebih mencabar dan pada masa sama sesuai untuk korang buang masa seketika memikirkan cara macam mana Ro dan anaknya terus melepasi setiap halangan.
Download di sini: IOS, Android
PUBG Mobile/Fortnite

Permainan ini sesuai untuk korang yang ketagih bermain FPS dan Battle Royale tapi tak ingin duduk terlalu lama di depan PC. Caranya, mainlah dekat telefon pintar!
Di versi mudah alih ini, korang hanya perlu meluangkan masa sekurang-kurangnya 30 minit untuk satu perlawanan. Pada masa sama, boleh juga main bersama rakan yang tak mempunyai PC di rumah. Jadi sementara tunggu sahur, mungkin boleh ‘sepam dua’ dulu!
Download PUBG Mobile di sini: IOS, Android
Download Fortnite di sini: IOS
Neko Atsume

Kalau yang jenis alahan pada kucing tapi sangat menyukai kucing, korang janganlah risau! Neko Atsume sesuai untuk korang.
Hanya perlu letakkan makanan kucing di dalam mangkuk dan haiwan comel ini akan menemani korang di taman rumah. Yang paling best, kucing ini akan berikan hadiah sebagai tanda penghargaan.
Permainan ini semestinya sesuai untuk dimainkan di dalam tren, sementara menunggu sahur kerana korang tak perlu berikan perhatian sepenuhnya. Jadi apabila bermain, jagalah kucing korang dengan berinteraksi bersama mereka.
Download di sini: IOS, Android
Nota editor: Jadi, itulah permainan mudah alih pilihan kami. Macam mana pula dengan korang? Apa yang korang enjoy main masa bulan puasa ini? Kongsikan dengan kami di komen Facebook!


PC beta dan beta terbuka untuk Xbox One dan PlayStation 4 bagi permainan Call of Duty: Black Ops 4 akan tiba tak lama lagi jadi korang mesti nak tahu spesifikasi minimum untuk run permainan ini kan? Lihat di bawah:
Minimum:
OS: Windows 7 64-Bit atau terbaru
CPU: Intel Core i5 2500k atau AMD equivalent
RAM: 8GB RAM
HDD: 25GB HD
Video: Nvidia GeForce GTX 660 2 GB / GTX 1050 2GB atau AMD Radeon HD 7850
DirectX: Versio 11.0 compatible video card atau equivalent
Network: Sokongan Broadband Internet
Sound Card: DirectX Compatible
Recommended:
OS: Windows 10 64 Bit
CPU: Intel Core i7 4770k atau AMD equivalent
RAM: 12GB RAM
HDD: 25GB HD space
Video: Nvidia GeForce GTX 970 / GTX 1060 6GB atau AMD Radeon R9 390 / AMD RX 580
DirectX: Version 11.0 compatible video card or equivalent
Network: Sokongan Broadband Internet
Sound Card: DirectX Compatible
—
Permainan ini menampilkan enam mod berbeza iaitu — Team Deathmatch, Domination, Hardpoint, Kill Confirmed, Search & Destroy dan Control dalam enam peta berbeza.

Call of Duty: Black Ops 4 akan dilancarkan pada 12 Oktober untuk Xbox One, PlayStation 4 dan PC.
Sumber: Comicbook


Call of Duty: Warzone adalah battle royale terbaru yang dilancarkan Activision.
Mungkin ramai yang tertanya-tanya apa spesifikasi yang disarankan untuk Warzone di platform PC. Ini jawapannya:
SPESIFIKASI MINIMUM
OS: Windows 7 SP1 64-bit atau Windows 10 64-bit
CPU: Intel Core i3-4340 atau AMD FX-6300
GPU: NVIDIA GeForce GTX 670/NVIDIA GeForce GTX 1650 atau AMD Radeon HD 7950
RAM: 8GB
DirectX 12.0

SPESIFIKASI DISARANKAN
OS: Windows 10 64-bit
CPU: Intel Core i5-2500k atau AMD Ryzen R5 1600X
GPU: NVIDIA GeForce GTX 970/NVIDIA GeForce GTX 1660 atau AMD Radeon R9 390/AMD Radeon RX 580
RAM: 12GB
DirectX 12.0
Perlu diingatkan yang permainan video ini dimainkan di peta yang besar merangkumi 150 orang dan beberapa kenderaan dimasukkan. Bermain Warzone boleh menyebabkan sistem komputer ‘bekerja keras’ untuk menyampaikan gaya permainan lancar. Anda boleh bayangkan bagaimana prestasi PC anda apabila bermain Spec Ops kerana petanya yang besar boleh jadi penanda aras untuk Warzone.
Anda boleh ubah tetapan untuk Warzone bagi mendapatkan frame rate yang sesuai.
Ikuti kami di Facebook dan Instagram.
Saksikan kami di YouTube.


Orange Esports adalah pasukan Mobile Legends yang menjadi pilihan untuk menjadi juara Liga Profesional (MPL) MY S8. Mana tidaknya, mereka kini menduduki ranking tertinggi di kumpulan A.
Bercakap kepada penulis dalam satu temubual yang diadakan tak lama dulu, kapten pasukan, Muhammad Fitri Hafiz (Isonic) begitu yakin untuk bergelar juara.
“Kami memang dah fokus sehabisnya dengan jadual scrim yang padat. Kami akan cuba buat yang terbaik dan saya yakin boleh jadi juara,” katanya.
Bagi jurulatih, Muhammad Farhan Ibrahim atau Sora, beliau mengatakan Orange adalah satu-satunya pasukan yang guna setiap pemain simpanan (sub) ketika musim liga.
“Bagi saya, setiap pemain ada personaliti dan keupayaan sendiri. Kalau boleh tengok, setiap minggu (musim liga), ada pemain berbeza-beza.
“Kepada pasukan di luar sana, jaga-jaga sebab Orange boleh bawa gameplay dan hero berbeza di playoffs,” kata Sora.

View this post on Instagram

A post shared by MPL Malaysia (@mplmy.official)

Beliau juga berharap untuk layak ke kejohanan dunia, M3. Mereka akan lawan Geek Fam pada perlawanan ketiga iaitu 5 petang esok.
Baca artikel lanjut mengenai pendapat jurulatih, Sora di SINI.
Ini adalah barisan pemain Orange Esports:
1. Muhammad Fitri Hafiz bin Shaharum – Isonic
2. Mohd Norhadim bin Yusup – LinkEzaa
3. Muhammad Izz Daniel Bin Zaidi – Iris
4. Muhammad Danish bin Abdul Razak – SitiNurSana
5. Valenz Luk Jun Yip – Valenz
6. Muhamad Badrul Amin bin Enche Ibrahim – Ahmad Jennié
7. Aiman Zairie bin Anuar – Mannn
8. Aimin Zairie Bin Anuar – Minnn


EVOS Legends baru sahaja mengumumkan kemasukan pemain dari Filipina iaitu Dlarskie yang akan bermain di posisi Exp Laner.
Namun begitu, dia masih belum diturunkan untuk bermain di pentas MPL ID setakat ini.

Sa mga nagppm sakin at patuloy na sumusupporta, Wait niyo ko maglalaro din ako soon at thankyou sa inyong lahat. Support evos 💙🙏
— Dlar (@evosdlar) August 14, 2022

Dlarskie membuat satu kenyataan di laman Twitter rasminya berkaitan statusnya bermain untuk pasukan Sang Macan Putih itu. Menurutnya, dia akan turun bermain dan jangan berhenti berikan sokongan kepada EVOS.
“Kepada semua orang yang mengirimkan PM (Private Message) kepada saya dan terus memberikan sokongan, tunggu saya. Saya akan segera bermain dan terima kasih kepada anda semua. Sokong EVOS,” tulis Dlar di dalam ciapan itu.
Pada minggu ini, EVOS Legends bakal bermain satu perlawanan menentang Geek Fam ID di mana mereka memberikan saingan semenjak kemasukan Baloyskie di dalam pasukan.
Adakah Dlarskie bakal diturunkan ke skuad utama pada minggu ini? Kita bakal saksikan.
Sementara itu, ONIC ID mencatatkan permulaan yang baik dengan kemasukan pemain Filipina, Kairi. Mereka menang 2-0 ke atas Rebellion Zion
Sumber: ONE Esports


Permainan penembak taktikal semestinya menggunakan kemahiran mekanikal yang amat tinggi. Antara permainan yang memerlukan kemahiran tinggi ini adalah Rainbow Six: Siege, Counter Strike Global Offensive, VALORANT dan segenre dengannya.
Dahulu kala, pemain dan peminat yang ingin memperbaiki permainan hanya mampu teruskan bermain dengan harapan akan dapat memperbaiki diri. Namun, kaedah ini tidak memberi maklum balas tentang cara permainan anda.
Dengan aplikasi seperti Aim Lab, anda mampu memperbaiki gaya permainan anda tanpa menggangu pemain lain.
Ini beberapa mod untuk meneliti dan memperbaiki kaedah permainan anda.
Gridshot

Gridshot sebuah senario yang membantu pemain membidik dengan pantas dan tepat. Mod ini akan menyaksikan pemain menembak beberapa sasaran yang akan muncul secara rawak dengan pantas.
Walaupun situasi ini mungkin hampir mustahil untuk muncul di dalam permainan, mod ini antara mod yang baik untuk memanaskan badan sebelum bermain mod lain atau lompat ke dalam permainan. Mod ini juga baik untuk melatih flick anda dengan pantas dan tepat.
MicroStarTrack Precision

MicroStarTrack Precision menampilkan sasaran kecil yang akan bergerak dalam garisan pendek. Pelarasan mikro anda dan kawalan tetikus halus akan diuji di sini.
Menjejaki sasaran ini akan menjadi sukar pada mulanya, tetapi menjadi lebih baik padanya akan sangat membantu dalam pelarasan semburan jarak pertengahan hingga jarak jauh. Ini akan membantu kemahiran mengikuti
Wall Peek Expert

Senario ini menampilkan dua bilik yang dipisahkan oleh dinding. Anda akan ditugaskan untuk melakukan strafing berulang-alik antara bilik sambil menumpaskan musuh di kedua-dua belah pihak.
Musuh-musuh ini menembak balik, yang akan memastikan anda terus bergerak. Selain itu, musuh boleh muncul jauh atau dekat dengan dinding, membiasakan anda memperoleh sasaran pada jarak yang berbeza.
Walaupun senario ini tidak memerlukan pergerakan atau sasaran yang paling sengit, ia akan menjadi asas yang baik untuk meningkatkan kemahiran ini.
Strafebot

Strafebot adalah senario yang mudah tetapi penting dalam permainan. Di mod ini, anda akan menentang sasaran tunggal yang akan sentiasa menembak dan strafing.
Ini mewakili hampir berapa banyak pertemuan jarak pendek dan pertengahan anda tanpa perlindungan akan berlaku. Strafing adalah salah satu kemahiran penting untuk CSGO dan VALORANT.
Anglehold

Anda semestinya mengetahui menjaga sudut apabila bermain di VALORANT dan CSGO.
Ini kemahiran yang penting jika anda bermain sebagai pasukan yang menahankan tapak bom atau sebagai pasukan lawan yang sudah mengaktifkan bom di tapak. Mod ini akan menguji reaksi serta kemahiran anda menjaga sudut dari lawan yang akan muncul dari sudut-sudut tertentu.
Senario-senario Aim Lab ini akan membantu anda meningkatkan kemahiran anda terhadap pasukan lawan dalam permainan-permainan penembak taktikal. Teruskan berlatih dan tidak lama lagi anda pasti akan merasa yang anda sudah menjadi pemain lebih baik dari sebelum ini.


Perlawanan pertama minggu keempat Liga Profesional Mobile Legends (MPL) Malaysia menyaksikan pasukan Team Caracal akan bertemu dengan pasukan RED Esports.
Team Caracal membawa masuk barisan pemain baru yang juga bekas pemain Suhaz Esports, Eavy, AJ dan juga D’Ace. Mereka ditewaskan di perlawanan pertama namun mereka cuba kembali bangkit di perlawanan kedua.
Corak permainan yang begitu berdisiplin ditunjukkan oleh Team Caracal berjaya memberikan mereka kemenangan di perlawanan kedua.
Perlawanan ketiga diteruskan dan Team Caracal mendapat kelebihan di peringkat awal. Namun begitu, Red Esports berjaya mendapatkan momentum mereka kembali dan mula menunjukkan dominasi mereka.
Team Caracal yang cuba untuk mencuri Lord di saat akhir tidak berjaya dan faktor kekurangan gold berbanding pasukan Red Esports menyebabkan mereka gagal untuk mempertahankan base mereka.
Di dalam temubual kemenangan terhadap Zairul Hazim Zailani (Dragon) selaku pengganti jurulatih Sorapayung, Dragon memberikan kenyataan berkaitan pengalamannya menggantikan Sora.
“Sebenarnya, ia adalah pengalaman yang baru oleh kerana ini adalah kali pertama menjadi jurulatih dan juga pengurus. Jadi apa yang saya buat adalah saya menggunakan pengalaman saya di atas pentas.” katanya.
Foto: MOONTON Games


Walaupun pihak Rockstar masih belum mengeluarkan kenyataan mengenai perkembangan GTA 6, tetapi komuniti permainan itu masih mencari atau mengembangkan teori mengenai pelbagai aspek terutamanya lokasi.
Baru-baru ini komuniti menggunakan iklan kerja kosong yang diiklankan oleh Rockstars di laman sesawang rasmi mereka, sebagai petunjuk bagi lokasi GTA 6.
Komuniti menyatakan GTA 6 kemungkinan akan berlatarkan di lokasi lain, dan kemungkinan di sebuah lokasi di negara lain.

Melalui iklan itu, studio sedang mencari seorang artis untuk Fotogrametri yang ditugaskan untuk “berbincang bersama Pasukan Seni dan merancang untuk mengimbas lokasi lokal dan antarabangsa”.
Teori dan spekulasi lokasi bagi GTA 6 masih lagi menjadi topik hangat di dalam komuniti. Sebelum ini, GTA Online berlatarkan satu lokasi di pantai Colombia dan GTA Trilogy Remastered di Vice City dan San Andreas.
GTA The Trilogy Remastered akan dilancarkan secara rasmi 11 November ini dan akan tersedia untuk platfrom PlayStation 5, PlayStation 4, Xbox Series X|S, Xbox One, Switch dan PC melalui Rockstars Game Launcher.
Sumber: Dexerto


Pemain Team Caracal, Muhammad Aim Mohamad Abas atau lebih dikenali sebagai Aim, menyatakan bahawa keputusan untuk keluar daripada Team Caracal adalah keputusan bersama para pemain.
“Selepas daripada perbincangan bersama para pemain dan pihak pengurusan, kami semua mengambil keputusan untuk keluar daripada Team Caracal,” katanya ketika dihubungi MyGameOn.
Dia juga mengatakan bahawa kalau boleh dia memang nak bersama dengan rakan sepasukanya yang lama.
“Kalau boleh saya memang nak bersama dgn roster yang sama sebabnya saya setiap musim tukar lineup. Saya tak pernah dapat stick pada roster yang sama pada sekurang-kurangnya dua musim,” katanya.
Sekarang ini, Aim sudah dapat tawaran untuk bermain di tiga pasukan MPL dan sedang menjalani proses trial.
Selamat maju jaya Aim!
Foto: Facebook Aim


Blacklist International dikenali sebagai salah satu pasukan yang paling berbisa di arena kompetitif Mobile Legends: Bang Bang. Pasukan ini sudah memenangi MPL Filipina Musim ke-7 dan ke-8 serta kejohanan dunia MLBB M3. Namun, pasukan ini tidak berdiam diri.
Menurut Kristoffer Ricaplaza atau Bon Chan, jurulatih pasukan juara ini, mereka sentiasa memperbaiki pasukan itu.
Ini apa yang dikongsi olehnya dalam siri YouTube Turning Point.
Memperkukuh Kekuatan, Bukan Memperbaiki Kelemahan
Semasa OhMyV33NUS baru sahaja menyertai Blacklist International, Bon Chan memerhatikan dan menganalisa cara permainan V33 dalam perlawanan dia sebelum ini. Dia menumpukan perhatiannya kepada perlawanan Musim ke-4 dan ke-5 MPL PH, zaman kegemilangan ONIC PH iaitu pasukan V33 sebelum ini.
Pemerhatian ini membuahkan idea bahawa V33 amat mahir memainkan watak sokongan seperti Estes dan Rafaela.

Dengan maklumat ini, V33 diminta memainkan hero yang dia betul-betul mahir.
Hasil daripada ini, pasukan lain melahirkan strategi balas di mana mereka ban hero utama V33 agar dapat mengurangkan kecekapan V33.
“Saya sekadar membawa balik strategi di mana Wise dan V33 bermain dengan baik,” kata Bon Chan.
Tiada Assassin Sehingga Wise Hadir
Strategi UBE atau Ultimate Bonding Experience adalah salah satu strategi yang amat konsisten dan sukar untuk ditewaskan. Strategi ini melibatkan dua hero yang sering bersama dalam pelbagai keadaan, biasanya ia terdiri dari hero support tegar dan hero carry.
Seperti namanya, strategi ini memerlukan kedua-dua pemain itu bergerak seiring dalam apa keadaan pun. Dalam pasukan ini, ia adalah gandingan berbisa OhMyV33NUS dan Wise.

Menurut Bon Chan, V33 mahir menggunakan hero seperti Rafaela, Estes dan Mathilda. Tetapi hero-hero ini akan ketinggalan jika berpasangan dengan Assassin kerana kepantasan hero itu.
Bon Chan juga mengatakan bahawa Marksman dan Fighter adalah sesuai untuk strategi UBE kerana watak ini masih tangkas tetapi tidak terlalu pantas sehingga menghalang keupayaan V33 sebagai sokongan pasukan.
Namun, keputusan ini bukanlah bermaksud bahawa Wise tidak mahir menggunakan hero Assassin kerana menurut pemerhatian Bon Chan, kadar kemenangan Wise menggunakan watak Assassin berada di sekitar 90% menggunakan Ling dan Lancelot.
Ketiadaan V33Wise
Walaupun gandingan berbisa V33Wise direhatkan untuk musim akan datang, pasukan ini sudah membawa masuk Eson dan KEVIER yang mahir menggunakan hero Assassin dan juga hero lain untuk mengisi ruang kosong pasukan itu.
Nampaknya Blacklist International akan menggunakan strategi lain yang menumpukan Eson dan KEVIER menuju ke MPL PH Musim ke-9.
Sumber rujukan: Turning Point


Demi permainan kompetitif yang lebih sihat dan adil, pihak Riot Games mengambil langkah melaksanakan gelombang larangan buat akaun-akaun akaun smurf yang melanggar Terma Servis mereka.

As part of our effort to combat smurfs in the VALORANT Competitive queue, we recently initiated a ban wave on accounts that were compromised and/or violated our Terms of Service. Not sure if that includes you? Read our Terms of Service here: https://t.co/2de30DKwJh
— VALORANT (@PlayVALORANT) November 4, 2021

Secara amnya, Riot tidak melarang pembuatan akaun smurf. Namun, larangan ini akan dilaksanakan jika pemilik akaun itu melanggar beberapa Terma Servis mereka seperti boosting pemain lain atau menggunakan akaun orang lain untuk menaiki rank.
Selain itu, mereka juga akan mengambil tindakan buat pemain yang mencipta suasana permainan yang negatif, seperti trolling, kelakuan toksik, kekasaran dan menggunakan kata-kata kesat yang melampau.
Sumber: Dot Esports


Pasukan Team Bosskurr kini mengumumkan lineup penuh mereka bagi menghadapi Liga Profesional Mobile Legends (MPL) MY musim kelapan.
Dalam satu hantaran di Instagram, Team Bosskurr umumkan Aim, Neo, Squpoz, Fayde, Sonic dan Ray.

View this post on Instagram

A post shared by MPL Malaysia (@mplmy.official)

Sebelum ini, pasukan Rahasia yang dianggotai oleh bekas pemain Orange Esports seperti Aim dan Neo serta Squpoz (Bosskurr musim keenam). Mereka kemudiannya diambil alih oleh Team Bosskurr.
Dalam posting sama, MPL MY juga mengumumkan kemasukan pasukan baru, SDGR EA EBLZ yang dianggotai oleh Mayoz, Sori, Mevi, Levii dan Kuz4.
Pasukan ini turut memenangi pusingan kelayakan tak lama dulu.
MPL MY musim kelapan akan memulakan musim liga pada 13 Ogos ini dan mengumpulkan hadiah terkumpul RM420,000 direbut 10 pasukan.


Respawn Entertainment mendedahkan acara masa terhad Apex Legends: Raiders, acara akhir tahun bertemakan lanun permainan itu yang berlangsung antara 7 Disember sehingga 21 Disember. Acara koleksi itu membawa banyak ciri, termasuk mod waktu terhad Winter Express dan senjata Wattson Heirloom yang baharu.

Walaupun Apex meninggalkan tema akhir tahun yang biasa pada tahun ini, mod permainan Winter Express yang popular akan kembali untuk tempoh acara itu. Mod ini akan meletakkan tiga pasukan di atas kereta api di World’s Edge.
Kali ini, pemain boleh memilih pemuatan mereka sebelum menuju ke pertempuran. Ini menambah lebih banyak pilihan untuk menentukan gaya permainan atau pemilihan legenda mereka.

Koleksi Raiders memfokuskan pada kosmetik bertemakan lanun, termasuk kostum untuk beberapa watakdan senjata. Sebanyak 24 item baharu akan berada di gedung, termasuk kostum untuk Bloodhound, Loba, Revenant, Valkyrie, Pathfinder, Wattson dan Wraith. R-301, Flatline, Rampage, Wingman dan C.A.R. juga akan mendapat kostum eksklusif.
Kosmetik ini berkemungkinan berharga 1,800 Apex Coins, berdasarkan harga biasa Respawn.

Pemain tidak perlu mengeluarkan wang tunai untuk mengambil bahagian dalam acara ini.
Peminat boleh memperoleh kostum hanya dengan bermain semasa acara dan ganjaran termasuk kostum dan dua charm pistol.
Salah satu daripadanya menampilkan tikus peliharaan Ash dengan pisau, manakala satu lagi dilengkapi dengan tengkorak Revenant gaya Jolly Roger.

Pemain yang memperoleh kesemua 24 item dalam koleksi akan menerima set Wattson’s Heirloom sebagai bonus.
Heirloom ini nampaknya berfungsi sebagai haiwan peliharaan maya bertema Nessie dan kemungkinan besar ia akan mempunyai beberapa animasi berkaitan Nessie.

Selain itu, acara Raiders akan membawa kemas kini pengimbangan kecil dan akan menambah sokongan untuk crosshair tersuai, memberikan pemain lebih banyak cara untuk memperhalusi pilihan mereka.
Untuk maklumat lanjut tentang pengimbangan dan kemas kini ini, anda boleh membacanya di sini.


Peringkat liga PUBG Mobile Global Championship (PMGC) 2021 akan menyaksikan 40 pasukan bersaing untuk merebut tempat ke pusingan akhir. Liga akan berlangsung dalam talian dan dibahagikan kepada Timur dan Barat dengan 20 pasukan bersaing di setiap rantau.

The #PMGC2021 goes live from Nov. 30th & will have a truly Global Finals! 🔥
 The entire event will be broadcasted exclusively on YouTube platform via our PUBG MOBILE Esports Official Channels. OnePlus is the official smartphone partner of the #PMGC2021.#PUBGMOBILE #PMGC pic.twitter.com/K3Fna77hDW
— PUBG MOBILE Esports (@EsportsPUBGM) October 22, 2021

Tencent mengumumkan hari ini jumlah hadiah untuk peringkat liga ialah AS$1,470,000 (RM 6,103,440). Ini mungkin akan dibahagikan sama rata antara rantau Barat dan Timur, berjumlah AS$725,000 (RM 3.01 juta) untuk setiap wilayah. Baki AS$20,000 (RM83,000) akan diberi ganjaran kepada pemain untuk prestasi individu mereka.
Jadual lengkap untuk PMGC 2021 adalah seperti berikut.

Liga (Timur dan Barat): 30 November – 19 Disember
Perlawanan Akhir Liga (Timur dan Barat): 22 Disember – 24 Disember
Pusingan Akhir PMGC 2021: 21 Januari – 23 Januari

Format untuk liga di Barat dan Timur adalah sama. Ia akan berlaku sepanjang tiga minggu dari 30 November hingga 19 Disember. Pada setiap Selasa dan Rabu, permainan hari bekerja akan berlaku. 16 pasukan terbaik dari sini akan mara ke Super Weekend minggu itu, yang akan berlangsung dari Jumaat hingga Ahad.
Walaupun markah perlawanan hari bekerja akan ditetapkan semula setiap minggu, Super Weekend akan memberikan mata kejuaraan penting yang akan menentukan 16 pasukan yang akan mara ke Pusingan Akhir Liga.
Perlawanan Akhir Liga akan berlangsung dari 22 Disember hingga 24 Disember. 16 pasukan terbaik dari Super Weekends dari setiap rantau akan bermain 18 perlawanan, iaitu enam perlawanan sehari, untuk menentukan finalis PMGC 2021. Dari timur, sembilan pasukan akan mara ke pusingan akhir manakala enam pasukan terbaik dari Barat akan layak.
 Pusingan Akhir PMGC 2021 akan berlangsung dari 21 Januari hingga 23 Januari. Selain daripada 15 pasukan dari peringkat liga, satu pasukan akan menerima jemputan terus ke pertandingan itu. Tencent masih belum mendedahkan siapa pasukan ini. Dengan AS$1,470,000 (RM 6,103,440) dianugerahkan dalam peringkat liga, peringkat akhir besar akan menampilkan kumpulan hadiah yang besar sebanyak $4,530,000 (RM18,808,560).


Komuniti CSGO sangat gembira apabila PGL Major Stockholm 2021 berakhir dengan NAVI menjuarai Major pertamanya, bersama-sama dengan penonton yang memecahkan rekod yang ditetapkan oleh Major ini. Ia adalah isyarat yang kuat dan jelas bahawa CSGO sememangnya masih hidup dan jauh daripada ‘permainan mati’ yang dianggap oleh ramai orang.
Streamer terkenal Michael ‘shroud’ Grzesiek sebelum ini memihak kepada VALORANT dalam beberapa kesempatan sehingga menjelaskan mengapa pemenang Major terbaru Oleksandr ‘s1mple’ Kostyliev harus bertukar kepada VALORANT. Tetapi, Shroud baru-baru ini mendakwa bahawa CSGO sememangnya judul e-sukan yang unggul dari perspektif penonton jika dibandingkan dengan VALORANT.
Ikon Twitch yang berusia 27 tahun, Shroud, yang juga bekas pemain CSGO profesional sedang stream perlawanan akhir besar PGL Major Stockholm 2021 antara NAVI dan G2 Esports.
Selepas menganjurkan strim itu, Shroud terus bermain dan stream beberapa permainan VALORANT. Sebelum bermain, beliau menerangkan perkara yang menjadikan CSGO lebih relevan dalam e-sukan berbanding VALORANT kerana judul esukan CSGO menarik ramai penonton.
Shroud mendekati jawapan dari perspektif penonton, bagaimanakah penonton mungkin mengalami kedua-dua CS:GO dan VALORANT. Pengalaman menonton yang ringkas inilah yang menjadikan satu permainan menonjol daripada yang lain sebagai judul e-sukan.

Shroud berkata, “VALORANT memerlukan sedikit pemahaman yang lebih mendalam. Itulah bahagian yang sukar mengenainya. Seperti, apabila anda menonton CSGO, anda faham apabila bom asap, Molotov, atau bom tangan dilemparkan. Ia mudah, bukan?,”
“Dalam VALORANT, ia adalah konsep yang sama seperti CSGO tetapi ia kelihatan berbeza jadi penonton tidak begitu memahaminya. Jadi ia seperti lapisan kerumitan tambahan yang seseorang benar-benar tidak dapat menghargai melainkan mereka bermain permainan itu sendiri,” sambung bekas pemain Cloud9 itu.
Dalam kata lain, Shroud mengatakan bahawa logik ‘Agent’ dengan set kemahiran unik mereka sendiri dan cara kebolehan mereka diwakili adalah apa yang membebankan permainan, jika dibandingkan dengan pendekatan CSGO yang ringkas dan realistik yang menjadikan segala-galanya jelas untuk penonton.
Malah, Shroud pernah memberi neneknya tonton CSGO dan nenek beliau dapat memahami aliran permainan walaupun itu kali pertama neneknya menonton judul e-sukan itu.
Ini adalah pandangan Shroud tentang sebab CSGO mempunyai lebih banyak potensi dan adalah judul e-sukan yang lebih baik daripada VALORANT daripada pengalaman keseluruhan penonton.
Mungkin ini adalah salah satu sebab di sebalik PGL Major Stockholm 2021 mencapai kemuncak lebih daripada 2.5 juta penonton serentak.


Topias Miikka “Topson” Taavitsainen adalah salah seorang pemain Dota 2 yang amat disanjungi peminat di seluruh dunia.
Beliau antara pemain terbaik yang bermain untuk pasukan OG dan kini menetap di Malaysia bersama keluarganya.
Rentetan pengumuman beliau untuk berehat dari Dota 2 kompetitif untuk meluangkan masa bersama keluarga, beliau didapati bermain hero-hero baru di Dota 2 sebagai sebuah eksperimen peribadinya dan menyiarkannya di Twitch.
Disebabkan beliau menetap di Malaysia, beliau juga terpaksa mengubah pelayannya dari EU ke SEA dan beliau mendapati terdapat beberapa perkara yang beliau tidak berpuas hati apabila memainkan hero-hero yang tidak biasa dijumpai di lorong tengah.

Topson meluahkan rasa putus asa untuk mencuba hero-hero yang jarang dimain olehnya di pelayan SEA.
Beliau merasakan gaya permainan beliau lebih berkesan di pelayan EU.
Menurut Topson, permainan SEA adalah huru-hara dan pemain cenderung untuk menumpukan perhatian kepada permainan mereka sendiri berbanding bermain sebagai satu pasukan berbanding di pelayan EU.
“Saya tidak tahu mengapa anda tidak boleh bermain hero ini di rantau ini. Kalau di EU, saya rasa boleh main hero ni. Ada kemungkinan,” beliau ujar tentang bermain Oracle di lorong tengah.
“Saya mempunyai rakan sepasukan yang boleh menyelaraskan permainan dan ia berasa lebih mudah. Di sini, rasanya semuanya sangat huru-hara dan tiada yang masuk akal,” tambahnya lagi.
“Ia seolah-olah semua orang mempunyai permainan mini mereka tersendiri. Mereka bermain permainan mini mereka, dan bukan bermain sebagai satu pasukan,” keluh beliau.
Pelayan SEA sememangnya terkenal dengan perangai toksik pemain, namun pemain profesional ini mampu mendedahkan sebuah lagi kelemahan rantau SEA iaitu permainan tanpa pelarasan yang baik.
Tewas dengan skor bunuhan 25-5 yang menunjukkan betapa teruknya permainan yang dihadapi beliau.
Sumber rujukan: AFK Gaming


Streamer terkenal DrDisrespect tidak berminat untuk memainkan MMO terkenal yang baru dilancarkan di Steam iaitu Lost Ark.
Walaupun Lost Ark adalah salah satu permainan yang amat terkenal, dia tidak berminat untuk mendekati permainan itu langsung.
Menurut salah sebuah strimnya baru-baru ini, dia dan TimTheTatman berbual tentang permainan itu dan DrDisrespect mengatakan bahawa permainan MMO memerlukan komitmen dan masa. Dia juga berkata bahawa dia tidak nampak apa-apa perbezaan dalam tahap kemahiran pemain yang berbeza.

“Where’s the skill though?” @DrDisrespect on why he is avoiding Lost Ark and MMO’s in general. pic.twitter.com/YAUnyCS64D
— Dexerto (@Dexerto) February 10, 2022

“Di mana kemahiran itu? Dari segi kemahiran yang mungkin anda boleh kenali dari seorang pemain ke pemain lain. Apakah perbezaan itu? Jadi, jika saya menonton, katakan, saya tidak tahu Shroud bermain permainan itu, dan kemudian saya melihat anda bermain permainan itu, MMO ialah salah satu permainan yang saya tidak dapat membezakan antara siapa pemain yang lebih baik,” kata Dr Disrespect kepada TimTheTatman semasa strim.
Pendapat itu tidak dipersetujui oleh Tim, tetapi usul yang dibawakan oleh DrDisrespect agak benar. Ia memerlukan seseorang untuk memainkan dan memahami Lost Ark, atau MMO lain, untuk mengetahui siapa pemain yang lebih handal.
Lost Ark adalah sebuah permainan MMO yang baru dilancarkan di Steam dan sudah melangkau Dota 2 dan PUBG dalam aspek jumlah pemain dalam tempoh 24 jam.
Sumber rujukan: Twitter


Moonton baru-baru ini mengumumkan bahawa ia akan menangguhkan kemaskini Mobile Legends: Bang Bang Patch 1.5.34.
Menurut penerbit, ini disebabkan kelewatan dalam proses semakan gedung aplikasi. Walaubagaimanapun, Moonton tidak mendedahkan gedung aplikasi mana yang dimaksudkan tetapi kemas kini tidak akan digunakan sehingga gedung aplikasi ini meluluskan kemas kini itu.
Ini bermakna peminat perlu menunggu lebih lama untuk acara baharu, kandungan dan perubahan keseimbangan dalam Mobile Legends. Jadual baharu untuk kemas kini patch Mobile Legends Patch 1.5.34 yang akan datang masih belum didedahkan.

Kemas kini yang akan datang akan memperkenalkan wira baharu Valentina dalam Mobile Legends bersama-sama dengan pelbagai kandungan baharu yang menarik dan perubahan keseimbangan untuk permainan. Acara ini termasuk Starlight Fest 2021, Black Friday Leaderboard, dan Black Friday Lucky Star.
Walau bagaimanapun, disebabkan oleh keadaan yang tidak dijangka, kemas kini Mobile Legends Patch 1.5.34 akan ditangguhkan selama beberapa hari. Menurut mel dalam permainan, kemas kini dijadualkan semula kerana kelewatan dalam proses kelulusan untuk kemas kini baharu daripada gedung aplikasi.
Moonton tidak mendedahkan gedung aplikasi yang dimaksudkan tetapi untuk memastikan permainan itu kekal boleh dimainkan pada semua platform mudah alih, kemas kini akan ditangguhkan sehingga ia sedia untuk digunakan.

Menurut Moonton, mereka sudah menghubungi gedung aplikasi untuk menyelesaikan isu ini.
Pemain juga akan menerima hadiah pampasan setelah kemas kini tiba dalam permainan. Kemas kini dijangka tiba dalam minggu ini tetapi tiada tarikh tepat didedahkan.
Sumber rujukan: AFK Gaming


Salah satu organisasi e-sukan yang terkenal, NAVI mengambil peluang dan mendaftarkan pasukannya untuk Kejohanan Dunia M3. Ini adalah kali pertama organisasi itu akan menceburi bidang e-sukan Mobile Legends. Pasukannya terdiri daripada pemain pro veteran yang pernah menyertai kejohanan dunia sebelum ini.
Pasukan Mobile Legends NAVI terdiri daripada bekas ahli DeusVult yang sebelum ini menyertai Kejohanan Dunia M2. Pasukan itu tidak dapat pergi jauh dalam kejohanan itu tetapi ia menunjukkan bahawa terdapat potensi dalam pasukan di luar rantau SEA.
Inilah ahli-ahli pasukan NAVI yang menyertai M3:

Andriy “Defender” Martynenko
Maxim “Nagib” Dudich
Kemiran “Sunset Lover” Kochkarov
Ruslan “Lil” Degtev
Stanislav “SAWO” Reshinak

DeusVult adalah salah-satu pasukan yang terhebat di rantau mereka. Pasukan itu berjaya menjuarai kejohanan Mobile Legends Mythic League (MML) CIS 2021, sebuah acara e-sukan tempatan di mana mereka mendominasi menentang UNEXT dengan skor perlawanan 4-2.
COO NAVI, Aleksey Kucherov berkata, “Kami merasakan bahawa kami harus mengambil pemain wilayah asal kami sendiri kerana kami boleh membina pasukan terkuat di sini,”.
Beliau juga berkata komunikasi akan menjadi mudah dan isu dapat diselesaikan dengan mudah.
NAVI akan mengambil bahagian dalam Kejohanan Dunia M3 yang akan datang. Walaupun ini adalah kali kedua ahli pasukan akan menyertai kejohanan dunia, ia akan menjadi kali pertama mereka akan bermain di bawah nama pasukan NAVI.


Streamer terkenal Michael ‘Shroud’ Grzesiek mendedahkan apa yang dia percaya adalah satu sebab besar di sebalik kemerosotan permainan MMO New World dan walaupun beliau masih menyukai permainan itu, beliau mengakui ia boleh membuatkan beliau berhenti bermain.
Menurut data dari SteamDB, New World muncul dengan 913,634 pemain serentak di Steam dan 985,738 penonton di Twitch pada minggu pertama pelancarannya. Tetapi jumlah itu sudah berkurangan sejak itu.
Kekurangan kandungan akhir permainan yang berfungsi dianggap sebagai salah satu sebab utamanya. Shroud, yang juga peminat besar permainan itu, bersetuju akan masalah ini. Beliau bercakap mengenainya dalam video yang disiarkan di salah satu saluran YouTube rasminya.

“Ia benar-benar kasar,” katanya ketika bercakap isu New World, terutamanya dari segi kandungan akhir permainan. “Saya tahu Amazon Game Studios sedang panik di sebalik tabir dan mereka cuba sedaya upaya untuk membetulkannya” tambahnya.
Beliau menegaskan bahawa pembangun mengetahui betapa besarnya isu itu dan mendakwa ‘mengetahui hakikat’ bahawa membetulkannya adalah ‘keutamaan nombor satu’ mereka. Walau bagaimanapun, Shroud percaya ia mungkin mengambil ‘masa yang sangat lama’ untuk diselesaikan dan ini mungkin menyebabkan pemain berhenti.
“Kita mungkin melihat sesetengah orang berhenti daripada permainan ini kerana sebab utama untuk terus bermain permainan ini adalah banyak penjagaan. Tetapi jika anda tidak mempunyai penjagaan, anda boleh bertenang dan apabila anda mula bertenang, barulah anda boleh berhenti.”

Walaupun Shroud masih menyukai permainan ini, Shroud fikir beliau boleh memalingkan dirinya juga sekurang-kurangnya dalam jangka masa yang pendek.
“Saya tidak fikir saya akan berhenti sepenuhnya, tetapi saya pasti akan berehat. Tiada sebab untuk habis begitu banyak jam jika anda tidak main untuk apa-apa.”
Isu ini tidak menghalang Shroud daripada bermain. Beliau menyiarkannya baru-baru ini pada 22 Oktober dan kelihatan sangat seronok memainkan New World.
Kiraan pemain New World berkemungkinan akan kekal menjadi topik hangat dalam beberapa minggu dan bulan akan datang. MMO Populations melaporkan ia mempunyai 1.3 juta pemain aktif, iaitu lebih sedikit daripada 1.1 juta pemain World of Warcraft.


Tarikh mulanya satu Steam Sale adalah rahsia yang dijaga di Valve, tetapi ia kadang-kadang tertiris sebelum potongan harga benar-benar berlaku. Maklumat ini hanya dikongsi dengan pembangun permainan, tetapi jika pelanggan mengetahui dengan tepat mungkin penjualan akan turun kerana ramai yang akan menunggu potongan harga.
 Mujurlah, Steam Sale berlaku secara konsisten sepanjang tahun dan menjadikannya agak mudah untuk diramalkan.

 Steam Sales ini menawarkan pemotongan harga yang signifikan dan ini sering berlaku pada musim bunga, musim panas, musim luruh dan musim sejuk. Selain pada empat musim ini, musim perayaan juga mendapat perhatian seperti Tahun Baru Cina, Hari Natal dan Halloween. Tidak dilupakan juga acara khas seperti Steam Cleaning Sales dan Tokyo Game Show Sales pada tahun lepas.
Tarikh Steam Sales
Memandangkan musim seram Halloween akan tiba pada 31 Oktober, kami menjangkakan Halloween Sales akan berlangsung dari 28 Oktober sehingga 1 November.
Permainan Yang Berbaloi
Dalam Halloween Steam Sales ini, kami juga menjangkakan bahawa akan ada pelbagai permainan yang seram dan bertemakan horror atau survival yang akan turun harga. Oleh itu, ini beberapa permainan yang kami rasa berbaloi jikalau judul-judul ini turun harga.
DOOM Eternal

Antara permainan FPS yang rancak dan terpantas dekad ini, DOOM Eternal sesuai dimainkan pada musim Halloween ini. Permainan ini juga dioptimumkan dengan baik dan boleh dimainkan di PC yang lama.
Dead by Daylight

Jika anda ingin mengalami perasaan seram bersama rakan-rakan, Dead by Daylight menawarkan permainain 4v1 di mana 4 pemain perlu menyiapkan tugas untuk menang manakala 1 pemain perlu memburu yang lain.
Death Stranding

Ini antara permainan yang ceritanya agak mendalam tetapi aspek permainannya agak menyeramkan. Anda bermain sebagai Sam Bridges yang menghantar barangan sambil menyelinap sekitar makhluk yang dikenali sebagai BT.
Untuk pengetahuan anda, Death Stranding sedang dijual pada harga kurang 60% sehingga 11 Oktober.
Little Nightmares

Benamkan diri anda dalam permainan ini yang yang akan menghadapi anda dengan ketakutan anda sewaktu kanak-kanak! Permainan unik ini juga terdapat sekuelnya tersendiri, iaitu Little Nightmares II.
Dying Light

Permainan FPS parkour zombi ini amat menyeramkan lebih-lebih lagi pada waktu malam. Dying Light 2 juga akan dilancarkan sekitar awal tahun depan, jadi, Steam Sales ini waktu yang terbaik untuk mengalami keseraman yang ditawarkan oleh siri Dying Light.
Pesanan kami: Jangan lupa simpan duit untuk Halloween Sales!


Peringkat kumpulan bagi VALORANT Champions 2021 sudah pun berakhir dengan dua pasukan daripada setiap empat kumpulan sudah pun berjaya layak ke pusingan playoffs di Suku Akhir.

Berikut ialah pasukan yang berjaya mendapatkan tempat di peringkat Suku Akhir:
Kumpulan A:

Acend
X10 Esports

Kumpulan B:

Team Liquid
KRU Esports

Kumpulan C:

Gambit
Team Secret

Kumpulan D:

Fnatic
Cloud9

Perlawanan pertama Suku Akhir dijadualkan Team Secret bersama Acend pada Khamis, 9 Disember jam 1.00 pagi waktu Malaysia dan diikuti perlawanan Team Liquid menentang Cloud9 pada pukul 4.00 pagi.
Jadual penuh bagi kejohanan ini boleh dilayari di SINI.
Bagi yang ingin menyaksikan perlawanan VALORANT Champions anda boleh saksikannya secara langsung di saluran rasmi VALORANT di Trovo, YouTube dan Twitch.


Menghampiri tayangan pertama siri animasi League of Legends, Arcane, Riot Games juga memperkenalkan barisan pelakon suara bagi alih suara ke Bahasa Malaysia untuk penonton tempatan.
Barisan pelakon suara ini diumumkan melalui laman Facebook League of Legends: Wild Rift Malaysia.

Gambar: League of Legends: Wild Rift Malaysia

Arcane adalah siri animasi berlatarkan wilayah utopia Piltover dan sebuah dunia bawah tanah, Zaun. Arcane mengikuti kisah dua champion ikonik daripada League of Legends dan kuasa yang mula memecahbelahkan mereka.
Ia adalah sebuah siri animasi pertama daripada Riot Games hasil kerjasama mereka bersama Fortiche Production, yang berasaskan watak-watak daripada permainan League of Legends.
Untuk mengikuti perkembangan Arcane, sila ikuti laman sosial Arcane di Twitter dan Instagram ; selain laman Twitter dan Instagram Netflix Geeked.


Kejohanan Apex Legends Global Series (ALGS): Split 1 Pro League antara yang terbesar kerana ia adalah langkah pertama sebelum pemain menuju ke peringkat playoff.
Dengan kumpulan hadiah sebanyak AS$62,500 (RM259,968), para pemain akan berusaha untuk memastikan kedudukan mereka tercapai di Apex Legends Global Series: Split 1 Playoffs dan terus mara ke Championship.
Pemain Tanah Air
Komuniti Apex Legends di Malaysia amatlah aktif dan ramai pemain di Malaysia rata-rata berkemahiran tinggi dan tahap Master atau Apex Predator. Maka, tidak hairan lagi mengapa beberapa pasukan dan pemain yang berasal dari Malaysia ingin bertarung di ALGS Split 1 Pro League.
Ini antara pasukan-pasukan dan pemain-pemain dari Malaysia yang bakal bermain di ALGS Split 1 Pro League:

BunnyH0p (BRP, Australia)
FenDiiLYZ (Perihelion, Australia)
MrAmi0 (Perangai Esport, Malaysia)
Akim (Perangai Esport, Malaysia)
LittleArif (Perangai Esport, Malaysia)
EixWais (We Are Trash, Asia Pasifik)
DrDarkaz (MBT.NAGA, Malaysia)
fLameShotx (MBT.NAGA, Malaysia)
r3flex (MBT.NAGA, Malaysia)

Nama-nama pemain di atas pasti peminat Apex Legends kenal, lagi-lagi yang sering menyertai kejohanan tempatan seperti yang dianjurkan oleh AcriAnimo dan sewaktu dengannya.
Format ALGS Split 1 Pro League
40 pasukan dari setiap rantau akan dikumpulkan dalam empat kumpulan yang terdiri daripada sepuluh pasukan menggunakan kedudukan dan prestasi daripada kejohanan ALGS Year 1 dan Preseason Qualifier. Pasukan bertanding dalam format double round-robin iaitu setiap kumpulan berlawan satu sama lain sebanyak dua kali. Setiap pasukan akan bermain 36 perlawanan di Regular Season.
Kumpulan hadiah sebanyak AS$62,500 (RM259,968) akan dibahagikan daripada kedudukan pertama sehingga kedudukan ke-20. Pecahan adalah seperti berikut:

Juara: $15,000 (RM62,445)
Ke-2: AS$7,500 (RM31,222)
Ke-3: AS$6,250 (RM26,018)
Ke-4: AS$5,250 (RM21,855)
Ke-5: AS$3,750 (RM15,611)
Ke-6 & 7: AS$3,000 (RM12,489)
Ke-8 & 9: AS$2,250 (RM9366)
Ke-10 – 15: AS$1,500 (RM6244)
Ke-16 – 20: AS$900 (RM3746)

Pasukan juara sehingga kedudukan ke-5 akan mara ke pusingan Playoff  di mana pasukan-pasukan akan bertarung untuk kumpulan hadiah sebanyak AS$1,000,000 (RM4,163,000) serta kedudukan di ALGS Championship.
ALGS Split 1 Pro League akan bermula pada 15 Oktober ini dan akan tamat pada 5 Disember. Anda boleh menonton kejohanan ini melalui Twitch rasmi Apex Legends atau saluran YouTube rasmi Apex Legends.


PUBG Mobile dilancarkan pada 2018 dan sudah mendapat sambutan daripada pemain di platform Android dan iOS daripada seluruh dunia.
PUBG New State, adalah sekuel bagi permainan battle royale itu, baru dilancarkan pada tahun ini, dengan beberapa ciri yang berbeza dengan PUBG Mobile.

Peta vanila vs peta futuristik
PUBG Mobile kini didatangkan dengan lima peta utama iaitu Erangel, Miramar, Vikendi, Sanhok dan Karakin, dengan beberapa ciri berbeza seperti saiz, musim dan topografi peta.
Manakala PUBG New State setakat ini hanya terdapat dua peta iaitu Erangel 2051 iaitu peta Erangel dengan ciri-ciri futuristik dan Troi sebuah peta pinggir bandar.

Gaya permainan yang lebih serba boleh
Dengan ciri permainan yang futuristik, New State juga menawarkan gaya permainan yang lebih unik dengan beberapa kelengkapan tambahan seperti dron, kenderaan elektrik, kenderaan baru dan senjata yang boleh disesuaikan mengikut keinginan pemain.
Tetapi selebihnya, gaya permainan PUBG Mobile dan PUBG New State masih lagi sama, seperti gaya membawa senjata, memandu kereta dan bagaimana gaya perlawanan di medan perang.

Kualiti grafik yang lebih dioptimasi
PUBG New State juga menawarkan kualiti grafik yang lebih baik, terutamanya mereka yang menggunakan peranti mudah alih yang berspesifikasi tinggi. Selain, pembangun juga mengoptimasikan PUBG New State dengan lebih baik  berbanding PUBG Mobile.
Konklusi
Kedua-dua permainan ini masih lagi mempunyai pelbagai persamaan daripada beberapa aspek. Namun, dengan tema yang berbeza dan sedikit penambahan pada beberapa ciri ianya memberi sedikit kelainan buat pemain.
Rujukan: IndiaToday. Android Central.


Pemain Dota 2 Evil Geniuses (EG), Daryl Koh ‘iceiceice’ Pei Xiang, menjadi antara pemain terhebat dalam Dota 2 kompetitif selama satu dekad. Selama jangka waktu ini, beliau menikmati kejayaan besar di Asia Tenggara (SEA), dan juga di wilayah lain seperti China dan Amerika.
Dengan pengalaman luas bermain di ketiga-tiga wilayah itu, EG berkongsi video di mana veteran Singapura itu menerangkan perbezaan antara pasukan Dota 2 di China, SEA, dan Barat. Menurut iceiceice, terdapat perbezaan yang ketara antara pasukan-pasukan dari rantau yang berbeza ini.

Find out @iceiceice‘s take on the difference between SEA and Chinese #dota2 teams versus Western teams. Do you agree? 🤔 pic.twitter.com/x2yhnOKvGR
— Evil Geniuses (@EvilGeniuses) October 6, 2021

Beliau mendapati bahawa pasukan China adalah yang paling bersemangat, berlatih sepanjang musim, pasukan Barat lebih santai dan hanya berlatih pada masa-masa penting sementara pasukan SEA adalah seimbang. Beliau juga menyebut bahawa pasukannya sekarang, Evil Geniuses, biasanya berlatih hanya ketika kejohanan hampir.
Ini mungkin faktor yang membezakan prestasi antara pasukan-pasukan dari rantau yang lain ini. Sebagai konteks, juara The International sejak 2011 adalah 5 pasukan dari Eropah, 3 pasukan dari China dan hanya 1 pasukan dari Amerika.
Evil Geniuses ditempatkan di Kumpulan A TI10 dan kini memainkan permainan pertama peringkat kumpulan menentang Team Aster pada jam 3 petang tadi.


Streamer FaZe Clan Twitch Nick ‘NICKMERCS’ Kolcheff berehat dari Warzone awal tahun ini dan selepas bertukar kepada Apex Legends beliau tidak mahu kembali ke francais Call of Duty.
Beliau menggelar permainan Respawn sebagai permainan battle royale terbaik di pasaran sekarang dan banyak pencipta kandungan popular lain bersetuju dengannya. Malah, Herschel ‘Dr Disrespect’ Beahm IV, pencipta kandungan mengatakan bahawa dia tidak mahu menstrim Apex, mengatakan bahawa Nick betul.

I have to agree… and I usually don’t agree with 5’8″ men.
— #Doctober2021 (@drdisrespect) October 26, 2021

NICKMERCS menyatakan bahawa Apex Legends salah satu yang terbaik kerana mod ranked yang berjaya dan hakikat bahawa ia mendapat kemas kini peta tidak lama lagi, adalah menarik.
Mod ranked adalah salah satu faktor membezakan antara Apex Legends dan permainan battle royale lain dengan sistem mata memberi ganjaran bukan sahaja pada kedudukan tetapi juga membunuh lawan dan assist. Terdapat ganjaran berperingkat masa terhad dan 750 pemain terbaik di dunia mendapat akses kepada kosmetik eksklusif untuk diperagakan.
Selepas NICKMERCS menulis kicauan memuji Apex Legends, Jack ‘CouRage’ Dunlop berkata bahawa beliau bersetuju dengannya. CouRage ialah salah satu daripada penstrim Warzone terbesar yang bertukar kepada Apex  Legends dan beliau juga menikmatinya permainan Respawn itu.

Selepas kemasukan pencipta kandungan pada platform, Apex Legends menjadi permainan sohor kini nombor satu di Twitch pada satu ketika.
Tahun 2021 juga merupakan tahun terbesarnya setakat ini dengan peningkatan dalam bilangan pemain serentak, dengan pangkalan pemainnya di Steam meningkat dua kali ganda sepanjang tahun lalu.
Permainan ini ditetapkan untuk mempunyai tahun terbesar dalam esukan dengan Apex Legends Global Series ditetapkan untuk memperkenalkan kumpulan hadiah AS$5 juta (RM20.7 juta).
Namun demikian, Timothy ‘TimTheTatman’ Betar mendedahkan bahawa beliau tidak lagi berminat untuk bermain Apex Legends lagi.
Streamer itu meninggalkan Warzone dan memihak kepada Apex Legends bulan lepas dan menyertai NICKMERCS dan CouRage untuk bermain Apex. Tetapi selepas YouTube menandatangani Tim sebagai sebahagian daripada perjanjian eksklusif, beliau tidak lagi mahu bermain Apex Legends. Beliau berkata awal tahun ini bahawa ‘Tidak ada keganasan, kelajuan. Tiada momentum!”

Experience the beauty and danger of Storm Point, compete as a new Legend, and take aim with the C.A.R. SMG in Apex Legends: Escape — coming November 2 🌴 pic.twitter.com/lc52Dgx1iO
— Apex Legends (@PlayApex) October 25, 2021

Musim baru Apex Legends akan membawa lokasi baru serta watak baru yang akan dilancarkan pada semua pelantar pada 2 November.


Seperti biasa, Epic Games Store (EGS) akan melancarkan permainan percuma yang akan ditawarkan di pelantarnya yang berada di PC. Malah, kami juga gembira apabila mendengar berita permainan baru yang boleh dimuat turun secara percuma di pelantar itu.
Oleh itu, kami akan berkongsi pengalaman bermain permainan percuma di EGS agar anda boleh membuat keputusan dengan mudah.

Permainan ini adalah permainan simulasi memburu yang sangat tenang. Ia juga menggunakan fizik penembak yang realistik ala-ala siri Battlefield, jadi ia bukan permainan menembak yang semberono tetapi ia sebuah permainan yang perlukan penelitian yang jitu seperti penentuan arah angin, arah menembak, serta lokasi memburu.

Bergerak dengan cepat atau melalui pokok tebal akan memaklumkan haiwan tentang kehadiran anda. Jika ini berlaku, perkara terbaik untuk dilakukan ialah merangkak dan bergerak perlahan-lahan.
Tetapi masalah dengan ini permainan ini adalah permainan yang sebahagian besarnya tentang mengintai haiwan secara senyap-senyap, yang bermaksud anda menghabiskan sebahagian besarnya dengan merangkak dan melintasi hutan dengan kadar yang sangat perlahan.
Ia adalah permainan yang lebih perlahan. Jika anda menakutkan haiwan, ia akan memecut pergi dan kekal dalam keadaan berjaga-jaga untuk seketika, bermakna peluang untuk menemuinya semula agak tipis.
Ini memberikan permainan rasa ketegangan yang realistik, dan menjadikannya benar-benar mencabar, tetapi ia memerlukan jumlah kesabaran yang luar biasa.

Grafik permainan ini juga salah satu yang terbaik dalam mana-mana permainan memburu pada masa ini. Anda juga tidak memerlukan PC yang gagah seperti RTX 30-series atau AMD 6000 untuk menjalankan permainan ini.
Menurut laman permainan ini, anda hanya perlukan sesuatu seperti GTX 760 untuk memainkan permainan ini dengan lancar. Bagi sesiapa yang mempunyai Nvidia GTX 1650, anda semestinya dapat memainkan permainan ini dengan lancar.
Permainan ini adalah percuma di Epic Games Store sehingga 3 Disember iaitu pada hari Jumaat ini. Oleh itu, dapatkannya sekarang selagi ia percuma, ataupun simpan di akaun EGS anda jika anda bercadang untuk memainkannya pada suatu hari nanti.


Epic Games Store adalah pesaing kepada platform terkenal PC iaitu Steam. Tetapi Epic Games Store amat terkenal dengan memberikan permainan percuma kepada pemain setiap dua minggu. Sesiapa saja tidak menyukai permainan percuma?
Pada minggu ini permainan yang ditawarkan oleh Epic Games Store adalah DARQ Complete Edition.

Dalam DARQ, pemain akan bemain sebagai Lloyd yang terperangkap dalam alam mimpi yang perlu pemain selesaikan dan cari jalan keluar. DARQ adalah sebuah permainan puzzle yang mengambil elemen atmosfera seram dan bukannya elemen kejutan sebagai tunjang utama perasaan takut pada pemain.
Formula DARQ adalah mudah. Pergi ke katil, bangun dalam mimpi ngeri, cari dalam mimpi ngeri untuk alat yang anda perlukan dan kemudian gunakannya untuk keluar. Satu-satunya alat yang kekal bersama anda sepanjang ekspedisi ialah keupayaan untuk berjalan ke atas dinding rata, pada asasnya memutar pentas permainan.
 Permainan teka-teki ini mungkin sebuah permainan 2.5D, bukan sahaja kerana ia adalah permainan dua dimensi yang dipaparkan dalam 3D, tetapi juga kerana ia kadang-kadang suka menggunakan dimensi ketiga dalam peringkatnya pada bila-bila masa yang sesuai. Terdapat sedikit konsistensi dalaman, dan permainan ini bermain mengikut peraturannya sendiri. Tugas anda adalah untuk menyelesaikan cabaran ini.
Permainan ini sesuai untuk dimainkan pada musim seram Halloween ini. Berkata tentang Halloween, jangan terlepas Steam Halloween Sales yang berlangsung sepanjang 28 Oktober hingga 1 November dan juga tarikh-tarikh penting lain.


Setiap dua minggu, Epic Games akan menawarkan permainan percuma untuk pemain yang berdaftar di platform itu. Pada minggu ini, Epic Games Store menawarkan permainan seram 4v1, Dead by Daylight.

Permainan seram 4v1 asimetri adalah percuma dan adalah permainan yang bagus untuk menghabiskan masa bersama rakan- rakan dengan membina dan memutuskan persahabatan. Seorang pemain mengambil peranan sebagai pembunuh dan mula cuba membunuh kumpulan pemain yang terperangkap dalam alam seram mereka. Sementara itu, empat pemain lain akan tergesa-gesa cuba membaiki penjana untuk membuka pintu keluar sambil mengelak dikesan oleh pembunuh.
Permainan ini amat menarik apabila dimainkan bersama rakan-rakan, ia seakan-akan Among Us di mana pemain akan menyiapkan tugas sambil menyelamatkan diri daripada Impostor. Tetapi dalam Dead by Daylight, kita mengetahui siapa pembunuh itu dan perlu mengelak daripadanya. Ia juga mempunyai elemen permainan psikologi apabila dimainkan bersama rakan-rakan.
Inilah peluang untuk anda memainkan permainan yang popular ini bersama kumpulan anda. Dapatkan ia cepat kerana tawaran ini sah sehingga 10 Disember.


Steam Deck adalah salah satu konsol mudah alih, atau lebih tepat – sebuah PC mudah alih yang dinanti-nantikan oleh ramai pemain kerana keunikannya yang membolehkan pemain bermain permainan PC secara mudah alih.
Sebelum ini, hanya konsol Nintendo Switch yang membenarkan pemain melakukan sedemikian, namun permainan konsol ini terhad kepada apa yang Nintendo tawarkan. Baru-baru ini, Valve mendedahkan kotak pembungkusan serta beg pembawa eksklusif kepada salah satu tetapan Steam Deck.
Ini rupa kotak pembungkusan PC mudah alih ciptaan Valve itu.

Kotak ini dihiasi tulisan yang menunjukkan situasi yang mengutarakan ciri mudah alih konsol itu dalam pelbagai bahasa

Selain itu, dalam kotak pembungkusan ini akan disertakan sebuah Steam Deck serta sebuah pengecas yang akan disesuaikan mengikut rantau masing-masing.

Ini pula beg pembawa Steam Deck versi 64GB dan 256Gb. Ia menampilkan tema warna hitam dan logo putih di tengah beg pembawa itu. Beg pembawa ini tidak jauh beza rupanya berbanding beg pembawa konsol Nintendo Switch
Bagi yang menempah Steam Deck versi 512GB, anda akan menerima beg pembawa premium yang dihiasi dengan rupa yang ekslusif kepada tetapan simpanan ini.

Jika diteliti, anda akan lihat bahawa logo Steam Deck di beg pembawa ini disulam dengan warna tema PC mudah alih itu. Selain itu, zip juga diwarnakan putih dan kelabu.

Dalam beg ini juga dilengkapi fabrik baldu berwarna kelabu yang berbeza daripada beg pembawa biasa dan disertakan kantung tali yang berasingan untuk pengecas, dan kain pembersih mikrofiber. Ini hanya akan diperoleh pemain jika mereka menempah Steam Deck versi 512GB.

Setakat ini, Valve belum mengumumkan tarikh pelancaran Steam Deck tetapi kami jangkakan ia akan dilancarkan di pasaran sekitar awal tahun hadapan.
Sumber rujukan: Valve


Predator League 2022 sudah pun memulakan pusingan final pada hari ini hingga Ahad. Kejohanan ini mempertandingkan hadiah wang tunai terkumpul AS$400,000 (RM1.8 juta) dan empat pasukan Malaysia sudah berada di Tokyo, Jepun bagi kategori PUBG dan juga Dota 2.
Ini adalah saluran untuk anda saksikan penstriman langsung:
PUBG: Facebook Predator Gaming
Dota 2: Facebook Acer Malaysia
Kedua-dua kategori juga akan disiarkan secara langsung di Youtube Predator Gaming. Ulasan Bahasa Melayu juga disediakan untuk PUBG dan Dota 2:

View this post on Instagram

A post shared by Predator Gaming Malaysia (@predatorgamingmy)

Bagi edisi 2024, ia akan diadakan di Manila, Filipina kerana negara itu sepatutnya menjadi lokasi pilihan pada 2020 namun dibatalkan kerana pandemik.


Perlawanan persembahan Piala Realme Mobile Legends (RMC) musim ke-6 menyaksikan pasukan BTK menentang pasukan skuad sibol pingat emas Filipina.
Pasukan BTK membawa masuk pemain baru iaitu Kier “Ichiji” Sambajon. Ichiji menggantikan Victor dan kemahiran mekanikal yang ditunjukkan olehnya sangat menakjubkan.
Namun begitu, Mobazane tidak berpuas hati dengan kemenangan itu oleh kerana duo terhebat OhMyV33nus dan juga Wise tidak hadir ketika perlawanan itu.
Pemain gold laner pasukan BTK iaitu FwydChickn menjelaskan sebab V33Wise tidak hadir ketika perlawanan itu. Menurutnya, duo itu tidak hadir kerana isu kontrak duta produk telefon pintar Oppo.
Semasa siaran langsung, FwydChickn menyatakan mereka tidak mengetahui bahawa terdapat perubahan pada barisan pemain pasukan Sibol.
Mereka hanya mengetahui perkara itu sebelum beberapa jam perlawanan dimulakan.
“Kami fikir kami akan lawan V33Wise dan pasukan Sibol mereka. Kami tidak tahu bahawa kami akan menghadapi barisan pemain itu sehingga dua jam sebelum perlawanan bermula.” ujarnya.
Dia juga berkata pasukan BTK harus menyesuaikan strategi untuk menghadapi barisan pemain yang berlainan itu.
“Draft kami menjadi kelam kabut kerana kami perlu membuat strategi semasa perlawanan berlangsung,” akhirinya.
Sumber: AFK Gaming


Pasukan Mobile Legends negara, Orange Louvre Esports (OLE) terlepas peluang untuk menghadiri kejohanan dunia, M2.
Berita itu diumumkan semalam dalam satu video rasmi oleh pembangun, Moonton. Ini menunjukkan hanya satu pasukan wakil Malaysia iaitu Todak.
Dalam satu kenyataan di FB, Orange Esports menjawab persoalan tersebut. Katanya, pandemik COVID-19 membuatkan penganjur terpaksa menghadkan jumlah pasukan bertanding.
“Kami berharap dapat memulakan tahun 2021 dengan jayanya menerusi pengumuman kami akan bertanding di kejohanan dunia, M2.
“Namun, disebabkan sekatan dan prosedur keselamatan COVID-19, Singapura menyatakan kepada Moonton untuk mengurangkan pasukan bertanding dari 16 ke 12 dan ini membuatkan kami tidak dapat bertanding.
“Kami sudah cuba kemukakan rayuan tapi harus menghormati keputusan penganjur yang tidak membenarkan.
“Dari pihak pemain dan pengurusan, kami ingin meminta maaf kepada peminat kerana sokongan berterusan sepanjang musim ini,” tulis kenyataan itu.
OLE juga mengucapkan selamat maju jaya kepada Todak untuk mewakili Malaysia di kejohanan tersebut.

Ikuti kami di Facebook, Twitter dan Instagram. Saksikan kami di YouTube.
Foto: Orange Esports


Pembatalan Dota Pro Circuit (DPC) 2021-2022 adalah sebuah keputusan yang terpaksa dilakukan oleh penganjur acara serta Valve. Keputusan sukar ini dilakukan atas kebimbangan penularan COVID-19 serta variannya.
Walaupun keputusan ini terpaksa dilakukan, ramai pemain profesional tidak berpuas hati dengan cara Valve menanganinya. Ini termasuklah MidOne, pemain profesional Dota 2 dari Malaysia yang kini bermain untuk Team SMG.
Prestasi Team SMG sepanjang musim DPC SEA agak menakjubkan, dengan hanya tewas 2 kali dalam 7 perlawanan. Pasukan ini sepatutnya layak ke pusingan Major tahun ini tetapi malangnya ia tidak dapat berlaku.

Menurut Yeik Nai Zheng atau dikenali sebagai MidOne, kejayaan mereka di DPC SEA 2021-2022 adalah sebuah kejayaan kecil.
“Saya tak kata kemenangan Team SMG sebagai kejayaan tapi pastinya, ia adalah kemenangan kecil buat saya. Anda tahu, semua pemain menyasarkan Aegis.
Selain daripada itu, MidOne juga kecewa kerana tidak mampu membuktikan dirinya di Major.
“Kecewa tak dapat bermain secara LAN. Saya tak dapat buktikan diri saya di sana. Saya rasa semua orang mahu bersaing dengan setiap pasukan di seluruh dunia dan bukannya hanya di rantau. Tak sabar nak main di Major tapi kini dibatalkan pula,” katanya.

Selepas memberi ruang kepada Anathan Pham atau dikenali sebagai ‘ana’, MidOne ingin membuktikan diri serta dapat menunjukkan bahawa beliau berbeza sekali dengan ana.

Nampaknya kita bakal melihat MidOne beraksi dengan garang demi membuktikan diri beliau dan menghilangkan dahaganya untuk menjulang piala Aegis of the Champions pada The International akan datang.
Sumber rujukan: AFK Gaming


Untuk pengetahuan korang, Konami mengubah nama game bola sepak popular pada tahun ini. Selain nama Winning Eleven yang lebih dikenali di Jepun, Pro Evolution Soccer (PES) telah bertukar menjadi eFootball Pro Evolution Soccer 2020 atau eFootball PES 2020. Jadi, apa yang membuatkan Konami meletakkan ‘eFootball’ di hadapan nama francais game bola sepak terkenal ini?
Ke arah e-sukan
Menurut pengurus jenama francais PES di Eropah, Lennart Bobzien berkata kepada Gamespot, keputusan untuk pertukaran nama ini adalah untuk beri fokus terhadap aspek e-sukan. “Sebelum ini, kami telah mengadakan beberapa pertandingan seperti PES League dan eFootball Pro iaitu sebuah pertandingan kelab profesional. Mengikut perancangan ke hadapan, akan menyusul pertandingan e-sukan yang lebih besar.
“Kami merasakan dengan meletakkan nama ‘eFootball’ dalam judul rasmi game, kami melakukan satu kenyataan dan menunjukkan kepada komuniti peminat kami tetapi juga kepada keseluruhan audiens bahawa e-sukan akan menjadi aspek penting dalam masa hadapan game ini,” kata Bobzien.
Namun, perubahan nama terhadap francais ternama ini adalah suatu proses yang rumit. Pengurus ini menerangkan, “Apabila bercakap tentang Pro Evolution Soccer di Eropah, selalunya ia agak sukar dan bila kami berbincang tentang penjenamaan yang kami fikirkan ini, mari kita panggil ‘football’ yang lebih rapat dengan pasaran Eropah. Kami masih lagi menyimpan nama ‘PES’ dalam nama produk kerana kami merasakan nama ini adalah sebahagian daripada warisan. Oleh itu, terbentuklah kombinasi nama eFootball: PES.”
Manchester United kembali ke PES 2020

Konami baru sahaja umumkan pasukan Manchester United rasmi hadir dalam game tahun ini dengan lagenda MU seperti David Beckham dan kemunculan Scott McTominay sebagai duta baru eFootball: PES 2020. Stadium Old Trafford juga membuat penampilan bersama seluruh skuad pasukan lengkap diimbas ke dalam game.
Versi demo mempamerkan jenis perlawanan online dan offline serta Edit Mode bakal dikeluarkan pada 30 Julai. eFootball: PES 2020 bakal dilancarkan pada 10 September 2019 di PS4, Xbox One dan PC.
Ikuti kami di Facebook dan Instagram.
Saksikan kami di YouTube.


Pada minggu lepas, Sony akhirnya merealisasikan ramai permintaan gamers dengan membuka laluan kepada cross-play melalui satu beta Fortnite di PlayStation 4 dan platform lain seperti Xbox One, PC, Nintendo Switch, iOS dan Android.
Beberapa bulan lalu, Sony menerima banyak cemuhan dari pelbagai pihak seperti peminat dan pembangun game kerana keengganan cross-play apabila pemain Fortnite yang mempunyai akaun PS4 tidak dibenarkan untuk menggunakan akaun yang sama untuk Nintendo Switch.
Namun, apa yang membuatkan Sony begitu lambat mengalu-alukan cross-play seperti telah dilakukan oleh Xbox One dan Nintendo?

Bos Sony Interactive Entertainment Worldwide Studios, Shawn Layden menerangkan Sony berhadapan dengan cabaran dan halangan dalam pelbagai perspektif seperti isu teknikal, bisnes dan macam-macam lagi.
“Kami faham ramai pengguna mahukan cross-play dan kami mahu menyampaikan kaedah sebagus mungkin. Untuk membenarkan cross-play di PlayStation, ia tidaklah senang kacang seperti yang disangkakan. Oleh sebab itulah kami mengambil masa agak lama untuk membenarkan cross-play bagi memastikan semuanya berjalan lancar,” kata Layden.
Berkenaan dengan prestasi beta cross-play Fortnite di PS4, Layden berkata, “Setakat ini, kami tidak menerima sebarang komen tentang gangguan tetapi ini cuma beta, jadi kami akan sentiasa pantau apa-apa permasalahan wujud dalam beta. Apa yang penting, saya cuma lega kerana pemain akhirnya dapat apa yang mereka mahukan selama ini dan tidak tweet kepada kita banyak kali.”
Kini, cross-play hanya dibuka untuk Fortnite sahaja dan Sony mungkin akan memberi laluan untuk game lain akan datang.
Sumber: Eurogamer


Bigetron Alpha memberikan prestasi yang sangat baik ketika MPL Indonesia musim keenam. Mereka berjaya mendapatkan tempat di playoff dan berjaya ke peringkat final untuk bertarung dengan EVOS Legends.
Meskipun tewas dan hanya mendapat tempat kedua, ia adalah satu pencapaian yang sangat baik jika dibandingkan prestasi mereka di peringkat group.
Selain itu, BTR juga adalah sebuah organisasi yang terbaik dan besar di arena e-sukan Mobile Legends Indonesia dan setiap pemain akan dijaga dengan begitu baik dan gaji yang diberikan juga adalah tinggi jika berbanding dengan organisasi yang baru ditubuhkan.
Sehubungan dengan itu, ianya menjadi salah satu sebab mengapa Agung Dita (Bottle) ingin memasuki pasukan Mobile Legends itu.
BTR sudah mendapatkan tanda tangan Bottle sendiri bagi melamar beliau untuk memasuki pasukan. Bottle yakin dia akan dapat meraih kejayaan bersama Renbo di dalam pasukan itu.

“Kenapa pilih BTR, kerana antara semua pasukan yang ada, BTR yang paling bersungguh-sungguh untuk mendapatkan saya. Mereka menghantar pengurus mereka untuk ke Bali dan berjumpa dengan ibu bapa saya bagi menjemput saya,” ujarnya.
Di samping itu, Bottle juga memberitahu tentang dirinya yakin untuk sertai dan membantu BTR untuk meraih kemenangan. “Saya sangat percaya dengan roster yang ada ketika ini dan juga pekerja yang membantu” tambah beliau.
Akhir sekali, Bottle juga mengatakan “Slogan Bigetron kan program to win, ya sama seperti saya yang ingin menang dalam sesuatu pertandingan”.
Menarik untuk disaksikan sama ada Bottle dapat memberikan prestasi yang baik di dalam pasukan tersebut. Hanya waktu yang dapat memisahkan kita dari momen ini. Kita saksikan tidak lama lagi.
Sumber: ONE Esports


Ferxiic mengejutkan para pemain profesional e-sukan Mobile Legends apabila beliau mula dimasukkan ke skuad utama Sang Macan Putih untuk menggantikan Wannn.
Beliau memulakan debut pertama di MPL dengan persembahan yang sangat bertenaga dan terus mengangkat piala MPL di musim ketujuh sebelum ini.
Namun, nama beliau tidak dimasukkan ke dalam barisan pemain untuk Kejohanan Jemputan Mobile Legends (MPLI 2021).
Ramai netizen mengatakan beliau sudah tidak on form dan hilang fokus gara-gara melakukan penstriman di lewat malam.

View this post on Instagram

A post shared by OFFICIAL ACCOUNT EVOS FAMILY (@evosfams)

Menurut EVOS Legends sendiri melalui sebuah hantaran di Instagram. “Ferxiic mempunyai urusan keluarga yang tidak dapat dielakkan. Beliau harus ke Balikpapan, semoga Ferxiic akan segera bersama pasukan kembali,” tulis mereka.
Mampukah pasukan EVOS memenangi El Clasico menentang RRQ Hoshi di MPLI tanpa Ferxiic? Kita bakal saksikan.